Θέμα: Μια συγκλονιστική ιστορία για το κρυφό πείραμα της Ρωσίας-Το απάνθρωπο Ρωσικό πείραμα..\nΡώσοι ερευνητές στα τέλη της δεκαετίας του ’40 κράτησαν 5 άτομα άγρυπνα επί 15 μέρες χρησιμοποιώντας ένα αέριο που βρισκόταν ακόμα σε πειραματικό στάδιο. Κρατούνταν σε απομονωμένο περιβάλλον ώστε να ελέγχεται η συγκέντρωση του αερίου καθώς σε μεγάλες συγκεντρώσεις θα ήταν θανατηφόρο.Υπήρχαν επίσης μικρόφωνα, και μερικά μικρά παράθυρα από πολύ χοντρό γυαλί το οποίο σου επέτρεπε να βλέπεις μέσα στο δωμάτιο, αλλά να φαίνεται σαν καθρέφτης από μέσα (σαν τα δωμάτια ανάκρισης αλλά πολύ μικρότερα σε μέγεθος και στρογγυλά) για επιπλέον παρακολούθηση. Μέσα στο δωμάτιο υπήρχαν βιβλία, τρεχούμενο νερό, τουαλέτα, κρεβάτια και αρκετό φαγητό για να αντέξουν για μήνες.\nΟι κρατούμενοι ήταν πολιτικοί κρατούμενοι που κρίθηκαν εχθροί του πολιτεύματος κατά τη διάρκεια του Δευτέρου Παγκοσμίου Πολέμου.Όλα έβαιναν καλώς τις πρώτες 5 μέρες, και οι κρατούμενοι δεν διαμαρτύρονταν καθόλου. Αξίζει να σημειωθεί εδώ ότι τους υποσχέθηκαν ότι θα τους απελευθερώσουν αν έμειναν ξύπνιοι επί 30 μέρες συνεχόμενα. Οι συζητήσεις μεταξύ τους και δραστηριότητες τους παρακολουθόντουσαν συνεχώς και παρατηρήθηκε μία συνεχής συζήτηση περί τραυματικών εμπειριών που είχαν ζήσει στο παρελθόν και γενικότερα οι συζητήσεις τους άρχισαν να παίρνουν όλο και πιο σκοτεινή μορφή μετά από 4 μέρες.Μετά από 5 μέρες άρχισαν να διαμαρτύρονται ότι συγκεκριμένα γεγονότα άρχισαν να τους δημιουργούν συμπτώματα παράνοιας. Σταμάτησαν να μιλάνε μεταξύ τους και άρχισαν να ψιθυρίζουν στα μικρόφωνα και στα μικρά παράθυρα-καθρέφτες. Περιέργως, πίστευαν ότι θα κερδίσουν την εύνοια των ερευνητών προδίδοντας τους συντρόφους-συγκρατούμενους τους. Στην αρχή οι ερευνητές νόμιζαν ότι αυτό οφειλόταν στο αέριο που ανέπνεαν για να μείνουν ξύπνιοι …Μετά από 9 μέρες ένας από τους κρατουμένους άρχισε να ουρλιάζει. Περπάταγε πάνω-κάτω στο δωμάτιο και φώναζε με όλη του τη δύναμη επί 3 συνεχόμενες ώρες και τελικά μετά από τόση ώρα το μόνο που έβγαζε ήταν μικρά σκουξήματα. Είχε σκίσει τις φωνητικές του χορδές από την προσπάθεια.Το περίεργο της υπόθεσης ήταν η απραξία των άλλων κρατουμένων στο ουρλιαχτό του συντρόφου τους. Απλά συνέχισαν να ψιθυρίζουν στα μικρόφωνα έως ότου και άλλος ένας κρατούμενος άρχισε να ουρλιάζει ασταμάτητα. Οι υπόλοιποι κρατούμενοι απλά άρχισαν να σκίζουν τα βιβλία και να κολλάνε τις σελίδες στα παράθυρα. Κάποια στιγμή τα ουρλιαχτά σταμάτησαν. Όπως και τα ψιθυρίσματα στα μικρόφωνα.Αφότου πέρασαν 3 ακόμα μέρες, οι ερευνητές έλεγχαν τα μικρόφωνα κάθε ώρα για να βεβαιωθούν ότι λειτουργούσαν αφού δεν πίστευαν ότι δεν μπορούσαν να λαμβάνουν τίποτα με 5 άτομα μέσα στο δωμάτιο. Το πρωί της 14ης μέρας οι ερευνητές έκαναν κάτι που δεν ήθελαν να κάνουν μόλις σχεδίασαν το πείραμα:Να χρησιμοποιήσουν την ενδοεπικοινωνία μέσα στο θάλαμο για να πάρουν κάποια αντίδραση από τους κρατουμένους αφού φοβόντουσαν για την κατάστασή τους. Ανακοίνωσαν ότι θα ανοίξουν τον θάλαμο για να ελέγξουν τα μικρόφωνα και τους διέταξαν να ξαπλώσουν στο πάτωμα αλλιώς θα τους πυροβολούσαν. Αν συνεργάζονταν, θα απελευθέρωναν έναν. (έτσι τους είπαν τουλάχιστον)Προς έκπληξή τους άκουσαν από τα μικρόφωνα: «Δεν θέλουμε να μας ελευθερώσετε«Οι ερευνητές και οι στρατιωτικοί που χρηματοδοτούσαν το πείραμα άρχισαν να συζητάνε για το αν θα ανοίξουν τον θάλαμο ή όχι. Τελικά αποφάσισαν να τον ανοίξουν τα μεσάνυχτα της 15ης μέρας.Ο θάλαμος γέμισε αρχικά με καθαρό αέρα και το ειδικό αέριο έφυγε και αμέσως φωνές άρχισαν να ικετεύουν να βάλουν πάλι το αέριο. Ο θάλαμος ανοίχτηκε και στρατιώτες στάλθηκαν μέσα να φέρουν τους κρατουμένους. Κρατούμενοι και στρατιώτες άρχισαν να ουρλιάζουν. 4 από τους 5 κρατουμένους ζούσαν, αν και η κατάσταση τους μόνο ζωντανή δεν μπορούσε να θεωρηθεί.Τα τρόφιμα μετά την 5η μέρα δεν είχαν αγγιχτεί. Υπήρχαν κομμάτια κρέατος από τα πόδια του νεκρού κρατουμένου χωμένα στη σχάρα στο πάτωμα που υπήρχε για να φεύγει το νερό, με αποτέλεσμα να έχει συσσωρευτεί μια μικρή στάθμη νερού και αίματος κάτω. Οι 4 «επιζώντες» είχαν σκισμένο δέρμα και μύες παντού. Τα κατεστραμμένα τους δάχτυλα έδειχναν ότι τα τραύματα είχαν γίνει με τα χέρια και όχι με τα δόντια, ενώ κατάλαβαν ότι τα περισσότερα τα είχε κάνει ο καθένας στον εαυτό του και όχι μεταξύ τους.Όλα τα όργανα στην κοιλιακή χώρα των κρατουμένων είχαν βγει. Τα πνευμόνια. η καρδιά και το διάφραγμα είχαν μείνει στη θέση τους το περισσότερο δέρμα στον θώρακα είχε βγει, με αποτέλεσμα να φαίνονται τα πνευμόνια καθαρά. Τα όργανα που είχαν βγάλει ήταν ανέπαφα κάτω. Τα στομάχια τους έκαναν κανονικά πέψη, όχι φαγητό βέβαια, αλλά μέρη του ίδιου τους του σώματος που είχαν φάει πριν.Οι περισσότεροι Ρώσοι στρατιώτες ήταν στις ειδικές δυνάμεις αλλά αρνιόντουσαν να ξαναμπούν μέσα να βγάλουν τους κρατουμένους. Ούρλιαζαν να κλείσουν το θάλαμο και να ξαναβάλουν το αέριο για να μην τους πάρει ο ύπνος.Οι κρατούμενοι αντιστάθηκαν σθεναρά στους στρατιώτες που προσπάθησαν να τους βγάλουν από το θάλαμο. Ένας στρατιώτης πέθανε αφού του έσκισαν την καρωτίδα και ενός άλλου του έβγαλαν τους όρχεις με τα δόντια. Άλλοι 5 στρατιώτες έχασαν τη ζωή τους τις επόμενες μέρες, όχι από τραύματα, αλλά επειδή αυτοκτόνησαν.Μέσα στο χαμό ο σπλήνας ενός κρατουμένου έπαθε ρήξη και άρχισε να αιμορραγεί ακατάπαυστα. Οι ερευνητές προσπάθησαν να τον ναρκώσουν αλλά αυτό αποδείχτηκε αδύνατον. Του έδωσαν την δεκαπλάσια δόση μορφίνης από την κανονική αλλά αυτός ακόμα πάλευε σαν τρελός σπάζοντας τα πλευρά και το χέρι ενός γιατρού. Η καρδιά του δούλεψε για μερικά λεπτά, και σε όλη τη διάρκεια φώναζε συνέχεια «Και άλλο» ενώ σιγά-σιγά έμεινε σιωπηλός.Οι υπόλοιποι 3 μεταφέρθηκαν σε ιατρική μονάδα, οι 2 εκ των οποίων που είχαν τις χορδές τους ανέπαφες, το μόνο που ζητούσαν ήταν και άλλο αέριο για να κρατηθούν ξύπνιοι.Ένας κρατούμενος που βρισκόταν στην χειρότερη κατάσταση, εισήχθη στο χειρουργείο για να του βάλουν τα όργανα πίσω στη θέση τους. Δεν μπορούσαν όμως με τίποτα να του κάνουν αναισθησία όσο και αν προσπαθούσαν. Όταν προσπάθησαν να του δώσουν αναισθητικό αέριο πάλεψε σαν τρελός σκίζοντας τα δερμάτινα λουριά που τον κρατούσαν στο κρεβάτι και πέταξε κάτω τους στρατιώτες που τον κράταγαν. Όταν του έδωσαν μεγαλύτερη δόση αναισθητικού, τα βλέφαρά του έκλεισαν σιγά-σιγά και η καρδιά του αμέσως σταμάτησε. Στην νεκροψία φάνηκε ότι το αίμα του είχε τριπλάσια συγκέντρωση οξυγόνου από το κανονικό. Είχε σπάσει 9 κόκκαλα στην προσπάθειά του να μην τον ναρκώσουν και είχε σκίσει τους περισσότερους μύς γύρω τους.\nΠριν μπουν στο θάλαμο συνδέθηκαν με ηλεκτροεγκεφαλογράφημα. Προς μεγάλη έκπληξη όλων, μόλις τους είπαν ότι θα τους βάλουν στο θάλαμο, σταμάτησαν να παλεύουν. Ενώ ήταν έξω, προσπαθούσαν με νύχια και με δόντια να μείνουν ξύπνιοι. Ένας μουρμούραγε, ένας άλλος έσφιγγε συνέχεια τους μυς των ποδιών του ενώ ένας άλλος ανοιγόκλεινε τα μάτια του πολύ γρήγορα.Το ηλεκτροεγκεφαλογράφημα έδειχνε απίστευτα αποτελέσματα μόλις συνδέθηκε στον πρώτο κρατούμενο, καθώς τα κύματα του εγκεφάλου του ήταν κανονικά την περισσότερη ώρα, αλλά μετά από λίγη ώρα έσβηναν χωρίς λόγο και «ξαναζωντάνευαν» έτσι απλά. Σαν να νέκρωνε ο εγκέφαλος για λίγα δευτερόλεπτα και μετά να ξαναέμπαινε σε λειτουργία.Τελικά, τα μάτια του έκλεισαν, τα κύματα άλλαξαν σε αυτά του βαθύ ύπνου, και η καρδιά του σταμάτησε.\nΟ άλλος κρατούμενος ούρλιαζε να ξαναμπεί στον θάλαμο. Ο ανώτερος αξιωματούχος έδωσε εντολή να μπουν οι κρατούμενοι στο θάλαμο μαζί με 3 ερευνητές. Ένας από αυτούς τους 3, αμέσως τράβηξε όπλο και πυροβόλησε εν ψυχρώ τον ανώτερό του, και μετά έστρεψε το όπλο στο μουγγό κρατούμενο και του φύτεψε και αυτού μία σφαίρα στο κεφάλι. Φώναξε στον τελευταίο κρατούμενο ότι δεν θα μπει στο δωμάτιο με αυτόν, σκοτώνοντας και αυτόν με μια σφαίρα στην καρδιά.Το ηλεκτροεγκεφαλογράφημα σταμάτησε να λαμβάνει και ο κρατούμενος ψιθύρισε πριν πεθάνει:«Τόσο κοντά στην ελευθερία»\nΑπάντηση με παράθεση 07-22-2014, 10:45 PM


Η ιστορία της Μπεσαμέλ - SENARIOgrafos.GR\nΗ ιστορία της Μπεσαμέλ\nοφείλει την ανακάλυψή της στις ανάγκες ενός επικεφαλής της αυλής του Λουδοβίκου 14ου να...\nκαλύψει την ενοχλητική μυρωδιά του μπακαλιάρου, που όσο και αν άρεσε στον ίδιον, όσοι δοκίμαζαν την κουζίνα του "στραβομουτσούνιαζαν".\nΣερβίρισε, λοιπόν, αυτήν την περίεργη λευκή και νόστιμη σάλτσα κι έτσι ο μπακαλιάρος απέκτησε άλλο νόημα στη ζωή αυτών που δοκίμαζαν το πιάτο του Louis Bechameil (1630-1703). Yπήρξε δημοσιονόμος του 17ου αιώνα, μέγας μπον βιβέρ και φυσικά λάτρης του καλού φαγητού, αλλά και δαιμόνιο πολιτικό μυαλό. Η υψηλότερη θέση που απέκτησε ήταν αυλάρχης του παλατιού του Λουδοβίκου 14ου. Δεν είναι βέβαιο όμως ότι είναι ο δημιουργός της σάλτσας.\nΜια άλλη ιταλική εκδοχή για την καταγωγή της μπεσαμέλ λέει ότι η σάλτσα δημιουργήθηκε τον 14ο αιώνα και έγινε γνωστή στη Γαλλία χάρη στους Ιταλούς μάγειρες της Αικατερίνης των Μεδίκων (1519-1589), βασίλισσας της Γαλλίας ύστερα από το γάμο της με τον Ερρίκο Β'. Ο Antonin Careme(1784-1833), διάσημος Γάλλος μάγειρας και συγγραφέας, έγραφε το 1822: «Οι μάγειροι του δεύτερου μισού του 16ου αιώνα γνώρισαν τις γεύσεις της ιταλικής κουζίνας, την οποία η Αικατερίνη των Μεδίκων εισήγαγε στη γαλλική αυλή».\nΗ άλλη εκδοχή υποστηρίζει ότι η μπεσαμέλ ταξίδεψε στη Γαλλία χάρη στους Ιταλούς μάγειρες της Μαρίας των Μεδίκων. Οι μάγειρες αυτοί βασίστηκαν στην «μπαλσαμέλα», μια μάσκα από γάλα, αλεύρι και πιθανώς λίγο βούτυρο που οι Ιταλίδες ευγενείς κυρίες της αυλής της έβαζαν στο πρόσωπό τους.\nΗ μπεσαμέλ είναι μια κρεμώδης σάλτσα που χρησιμοποιείται σε μεγάλη ποικιλία φαγητών τα οποία κατά κανόνα μπαίνουν στο φούρνο. Ενσωματώθηκε -σύμφωνα με κάποιους- για πρώτη φορά στην Ελληνική κουζίνα από τον διάσημο Έλληνα Σεφ Νικόλαο Τσελεμεντέ στις αρχές του 20ου αιώνα.\nΌπως και να 'χει η μπεσαμέλ είναι η επίστρωση που καλύπτει τον μουσακά και το παστίτσιο αλλά χρησιμοποιείται και σε διάφορα άλλα πιάτα.\nΜια πιο πειραματική χρήση για τους Έλληνες είναι η χρήση της Μπεσαμέλ ως γέμιση στις κρέπες και τυρόπιτες. Συνήθως έχει ως βάση το γάλα, το αλεύρι (ή το κορν φλάουρ-καλαμποκάλευρο) και το βούτυρο,ενώ μια πλειάδα μυρωδικών και μπαχαρικών μπορεί να προστεθεί η οποία ξεκινάει από αυγά, αλάτι, πιπέρι, τριμμένο τυρί και τελειώνει με πιο εξωτικά όπως κανέλλα ή μοσχοκάρυδο. Εναλλακτικά μπορεί να βασίζεται πάνω στο βούτυρο. Στην πιο παραδοσιακή της μορφή η μπεσαμέλ παρασκευάζεται απλά.\nΑφού αφήσουμε το βούτυρο να κάψει,\nπροσθέτουμε το αλεύρι και το καβουρδίζουμε.\nΌταν ροδίσει, προσθέτουμε το ήδη ζεσταμένο γάλα σιγά (ένα συνηθισμένο ταψί απαιτεί περί το ένα λίτρο) και ανακατεύουμε καλά, προσέχοντας να μη "σβωλιάσει" το μίγμα.\nΌταν αυτό θα έχει πήξει και ομογενοποιηθεί, το κατεβάζουμε από την φωτιά και προσθέτουμε μερικά αυγά και αναδεύουμε το μίγμα.\nΜετά το ανακάτεμα, είναι η στιγμή να προσθέσουμε τα μυρωδικά, μπαχαρικά κλπ της αρεσκείας μας και να το εναποθέσουμε το μείγμα πάνω στο ταψί- ή οτιδήποτε άλλο- να το αφήσουμε να κρυώσει για λίγο και να συνεχίσουμε το ψήσιμο.


Ακόμα και θέμα ωρών ο ανασχηματισμός εκτός του νέου σχήματος μένει τελικά ο Θοδωρής Δρίτσας | HCG Union\nΑκόμα και θέμα ωρών ο ανασχηματισμός εκτός του νέου σχήματος μένει τελικά ο Θοδωρής Δρίτσας\nΣήμερα Παρασκευή, έκτος απροόπτου, αναμένεται ο ανασχηματισμός.\nΌλα δείχνουν ότι εκτός του νέου σχήματος μένει τελικά εκτός του ο υπουργός Ενέργειας Πάνος Σκουρλέτης, όπως και οι υπουργοί Πολιτισμού Αριστείδης Μπαλτάς, Αγροτικής Ανάπτυξης Βαγγέλης Αποστόλου και Ναυτιλίας Θοδωρής Δρίτσας.\nΓια την ώρα δεν έχει ξεκαθαριστεί αν ο Γιώργος Σταθάκης θα αναλάβει το νέο υπερ-υπουργείο Ναυτιλίας και Μεταφορών, αφήνοντας το χαρτοφυλάκιο Οικονομίας που έχει σήμερα στα χέρια του Νίκου Παππά.\nΆγνωστο παραμένει εάν στο υπουργείο Δικαιοσύνης θα παραμείνει ο Νίκος Παρασκευόπουλος ή εάν θα αντικατασταθεί από τον Φώτη Κουβέλη, που όλες οι πληροφορίες θέλουν να μπαίνει στην κυβέρνηση.\nΣτον αντίποδα, με το βλέμμα στη διαπραγμάτευση με τους θεσμούς, αμετακίνητοι στις θέσεις τους παραμένουν ο Ευκλείδης Τσακαλώτος και ο Γιώργος Χουλιαράκης στο υπουργείο Οικονομικών και ο Γιάννης Δραγασάκης στην αντιπροεδρία της κυβέρνησης. Στη θέση τους παραμένουν επίσης ο Νίκος Κοτζιας στο υπουργείο Εξωτερικών, ο Ανδρέας Ξανθός στο υπουργείο Υγείας και ο Χρήστος Σπίρτζης.\nΕνδιαφέρον παρουσιάζει και ποσά νέα πρόσωπα της γενιάς του πρωθυπουργού Αλέξη Τσίπρα θα μπουν στην κυβέρνηση.\nΜεταξύ άλλων συζητείται η χρησιμοποίηση της Έφης Αχτσιόγλου, συνεργάτιδας του Γιώργου Κατρούγκαλου, στη θέση της υπουργού Εργασίας, αλλά και του Γιώργου Βασιλειάδη, νυν γενικού γραμματέα για την καταπολέμηση της Διαφθοράς.\nΕπίσης, φαίνεται ότι ο κ. Τσίπρας επιλέγει τη διατήρηση του Νίκου Φίλη στο υπουργείο Παιδείας, παρά την αντιπαράθεσή του με την Εκκλησία, αλλά θα ορίσει υφυπουργό του αρμόδιο για θέματα θρησκείας τον Γιάννη Αμανατίδη. Δεν αποκλείεται πάντως σε αυτή τη θέση να βρεθεί ο Τέρενς Κουίκ των ΑΝΕΛ.\nΣτην κυβέρνηση, σύμφωνα με τις έως τώρα πληροφορίες, μπαίνουν επίσης ο Κώστας Ζαχαριάδης και ο Δημήτρης Καμμένος.\nΔεν αποκλείεται επίσης αλλαγή στη θέση του κυβερνητικού εκπροσώπου, με την Όλγα Γεροβασίλη να ακούγεται για το υπουργείο Εσωτερικών.


21.01.2016 09:28 Αθέμιτη σύμπραξη είναι μια συμφωνία μεταξύ επιχειρήσεων στην αγορά σχετικά με τις ποσότητες που θα παράγονται και την τιμή στην οποία θα πωλούνται τα προϊόντα.\nΑνοικτή οικονομία είναι η οικονομία που αλληλεπιδρά ελεύθερα με άλλες οικονομίες. Οιεισαγωγές, οι εξαγωγές και γενικά οι ξένες επενδύσεις είναι ελεύθερες και παίζουν σημαντικό ρόλο στην οικονομική ζωή. Μία ανοιχτή οικονομία είναι μια αγορά απαλλαγμένη από εμπορικούς δασμούς και η διακίνηση προϊόντων, υπηρεσιών, παραγωγικών συντελεστών, κεφαλαίων και ανθρώπων είναι ελεύθερη.\nΒάση των δεδουλευμένων είναι μία λογιστική υπόθεση που αναφέρει ότι η επίπτωση συναλλαγών και άλλων γεγονότων στις χρηματοοικονομικές καταστάσεις αναγνωρίζονται όταν συμβαίνουν και όχι όταν εισπράττονται ή καταβάλλονται μετρητά.\nΓρίφος της απόδοσης των μετοχών είναι η ανεξήγητα υψηλή απόδοση που προσφέρουν ορισμένες μετοχές σε σχέση με αυτή που προκύπτει εάν χρησιμοποιηθούν ορθολογικά υποδείγματα αποτίμησης.Σύμφωνα με την θεωρία της αποτελεσματικής αγοράς, όσο μεγαλύτερο κίνδυνο έχει μιαεπένδυση, τόσο υψηλότερη θα πρέπει να είναι και η απόδοση που προσφέρει.\nΔιαρκής απογραφή είναι το σύστημα απογραφής που επιτρέπει την άμεση ενημέρωση της επιχείρησης σχετικά με την ποσότητα, το κόστος ανά μονάδα και το συνολικό κόστος για κάθε είδος εμπορεύματος. Πρόκειται για μια διαδικασία, που είναι ιδιαίτερα δαπανηρή, επειδή τηρούνται πληθώρα αναλυτικών λογαριασμών (ένας για κάθε είδος αποθέματος) κατά ποσότητα και κόστος. Αυτό σημαίνει ότι το σύστημα της διαρκούς απογραφής δεν ενδείκνυται για τη λογιστική παρακολούθηση αποθεμάτων μικρής αξίας ανά μονάδα.\nΈλεγχοι κεφαλαίων / κεφαλαιακοί περιορισμοί (capital controls) είναι ένα οικονομικό μέτρο που λαμβάνεται από την κυβέρνηση ή την κεντρική τράπεζα μιας χώρας, με σκοπό να περιορίσει τις εισροές και εκροές κεφαλαίων μέσα, από και προς την εγχώρια οικονομία όπως αυτές καταγράφονται στους εθνικούς λογαριασμούς. Επίσης ο έλεγχος κεφαλαίων σαν κυβερνητική πολιτική μπορεί να περιορίσει τη δυνατότητα των κατοίκων μιας χώρας στην απόκτηση ξένων περιουσιακών στοιχείων (εκροή εγχώριων κεφαλαίων ) και/ή τον περιορισμό αλλοδαπών για την αγορά εγχώριων περιουσιακών στοιχείων (εισροή ξένων κεφαλαίων).\nΖήτηση για ένα προϊόν είναι η σχέση που δείχνει την ποσότητα του προϊόντος που οι καταναλωτές επιθυμούν να αγοράσουν σε κάθε επίπεδο τιμής του. Από μόνη της η απλή επιθυμία ενός καταναλωτή για ένα προϊόν δεν αποτελεί ζήτηση. Χρειάζεται επιπλέον να διαθέτει και την αγοραστική δύναμη που απαιτείται για την αγορά του, ενώ η ζήτηση για ένα προϊόν αναφέρεται πάντοτε σε ορισμένη χρονική περίοδο.\nΗγεσία τιμής είναι ένα είδος σιωπηρής συμφωνίας των ολιγοπωλιακών επιχειρήσεων να αφήνουν μια επιχείρηση να λαμβάνει τις αποφάσεις σχετικά με την τιμή ενός προϊόντος και να ακολουθούν έπειτα οι άλλες. Την πρωτοβουλία για τη μεταβολή της τιμής μπορεί να την παίρνει:  Κάποια από τις επιχειρήσεις που έχουν δείξει ότι εκτιμούν σωστά τις συνθήκες τηςαγοράς και γνωρίζουν πότε χρειάζεται να αλλάξει η τιμή.  Η επιχείρηση που δεσπόζει στον κλάδο.\nΘεωρία προοπτικής είναι η θεωρία συμπεριφορικής χρηματοοικονομικής που ορίζει ότι οιεπενδυτές εκτιμούν τα κέρδη και τις ζημιές διαφορετικά, παίρνοντας τις αποφάσεις τους βασιζόμενοι περισσότερο στα αντιληπτά κέρδη απ’ ότι στις αντιληπτές ζημιές που θα προκύψουν από μια κατάσταση. Συνεπώς, αν δοθεί σε κάποιον η ευχέρεια να διαλέξει ανάμεσα σε δύο ισοπίθανα ενδεχόμενα, το ένα εκφρασμένο με όρους πιθανού κέρδους και το άλλο εκφρασμένο με όρους πιθανής ζημιάς, αυτός θα διαλέξει την πρώτη.\nΙστορικό κόστος είναι το αρχικό ποσό που έχει καταβληθεί από την επιχείρηση για την αγορά των παραγωγικών συντελεστών της. Εναλλακτικά, ιστορικό κόστος είναι το ποσό των χρημάτων που καταβλήθηκε για την απόκτηση στοιχείων του Ενεργητικού ή τα χρήματα που λήφθησαν κατά τη δημιουργία μιας Υποχρέωσης (π.χ. λήψη δανείων).\nΚαθαρές εξαγωγές είναι η δαπάνη για την αγορά αγαθών και υπηρεσιών που παράγονται στην εγχώρια οικονομία και αγοράζονται από αλλοδαπούς (εξαγωγές) μείον τη δαπάνη για την αγορά ξένων αγαθών και υπηρεσιών που πωλούνται στην εγχώρια οικονομία (εισαγωγές).\nΛειτουργικός κύκλος είναι ο χρόνος που απαιτείται από την απόκτηση (μετρητοίς ή μεπίστωση) εμπορευμάτων ή πρώτων υλών, τη μετατροπή αυτών σε προϊόντα, την πώληση εμπορευμάτων / προϊόντων και μέχρι την είσπραξη του τιμήματος.\nΝομοθετικός κίνδυνος είναι το ρίσκο που παίρνει μια επιχείρηση είτε να εισαχθεί μια νέα νομοθεσία, είτε να αλλάξει μια παλαιότερη, με αποτέλεσμα να επηρεαστούν αρνητικά οι επενδύσεις της.\nΞένα Κεφάλαια (Liabilities): Υποχρεώσεις είναι χρέη της επιχείρησης που καταγράφονται στον Ισολογισμό της και θεωρούνται απαραίτητα για την εύρυθμη λειτουργία της, καθώς χρησιμοποιούνται για την χρηματοδότηση της επιχειρηματικής δραστηριότητας και της παραγωγικής διαδικασίας. Ως Υποχρεώσεις ή Ξένα κεφάλαια θεωρούνται: Τα δάνεια που χορηγούν στην επιχείρηση τρίτοι – Οι πιστώσεις που χορηγούν τρίτοι (προμηθευτές, εργαζόμενοι και άλλοι πιστωτές) όταν η επιχείρηση αγοράζει από αυτούς αγαθά και υπηρεσίες με πίστωση. -Οι προκαταβολές πελατών προς την επιχείρηση, έναντι μελλοντικής αγοράς αγαθών ή χρησιμοποίησης υπηρεσιών κ.α.\nΟικονομία συντήρησης είναι μια αχρήματη οικονομία η οποία βασίζεται στην κατανάλωσηβασικών αγαθών και όχι στην ανταλλαγή τους. Κάθε μέλος μιας τέτοιας οικονομίας καταναλώνει μόνο ό,τι παράγει και δεν επιδιώκει να συσσωρεύσει πλούτο, ενώ το βιοτικό επίπεδο συνήθως παραμένει χαμηλό.\nΠάγια διευκόλυνση είναι μια πιστωτική διευκόλυνση που παρέχει η κεντρική τράπεζα στους αντισυμβαλλομένους, την οποία χρησιμοποιούν με δική τους πρωτοβουλία. Το Ευρωσύστημα προσφέρει δύο πάγιες διευκολύνσεις διάρκειας μίας ημέρας: Τη διευκόλυνση οριακής χρηματοδότησης και τη διευκόλυνση αποδοχής καταθέσεων.\nΡήτρα απαλλαγής είναι η ρήτρα που αφορά συμβόλαιο μίσθωσης και η οποία απαλλάσσει τον μισθωτή από την υποχρέωση καταβολής ενοικίου, όταν για λόγους ανωτέρας βίας (καταιγίδα, πλημμύρα, πυρκαγιά), το μίσθιο δεν μπορεί να χρησιμοποιηθεί ή να κατοικηθεί.\nΣτασιμοπληθωρισμός είναι το οικονομικό φαινόμενο κατά το οποίο, για ένα δεδομένο χρονικό διάστημα, παρατηρείται αύξηση των ποσοστών ανεργίας παράλληλα με την αύξηση του πληθωρισμού. Πρόκειται ουσιαστικά για ένδειξη μη αποτελεσματικής αγοράς, καθώς παραδοσιακά τα ποσοστά της ανεργίας κινούνται αντίστροφα με τις πληθωριστικές πιέσεις όπως προτείνει η καμπύλη Phillips.\nΤριγωνικές συναλλαγές είναι μία διαδικασία με την οποία πολυεθνικές επιχειρήσεις και επιχειρηματικές μονάδες προβαίνουν σε αγοραπωλησίες προϊόντων και παροχή υπηρεσιών μεταξύ τους, κατά τέτοιο τρόπο ώστε να μειώσουν τις φορολογικές υποχρεώσεις τους, μέσω της μεταβιβαστικής τιμολόγησης. Οι τριγωνικές συναλλαγές δεν είναι παράνομες σαν πράξεις (φοροδιαφυγή), αλλά καθίστανται παράνομες όταν χρησιμοποιούνται στις ενδοεταιρικές συναλλαγές με απώτερο σκοπό τη φοροαποφυγή και την απόκρυψη φορολογητέου εισοδήματος. Αυτό συμβάλλει είτε στην πληρωμή ελάχιστου εταιρικού φόρου είτε ακόμα και μηδενικού, ιδιαίτερα όταν εμπλέκονται θυγατρικές με έδρα σε φορολογικούς παραδείσους.\nΥπεραισιοδοξία των μάνατζερς είναι η συμπεριφορική παρατήρηση όπου τα διευθυντικά στελέχη τείνουν να έχουν υπεραυτοπεποίθηση και να είναι πιο αισιόδοξα όταν πιστεύουν ότι έχουν τον πλήρη έλεγχο μίας κατάστασης. Εάν τα υψηλόβαθμα στελέχη των επιχειρήσεων έχουν υπεραισιοδοξία και υπεραυτοπεποίθηση τότε και οι προβλέψεις τους σχετικά με τις εξαγορές και συγχωνεύσεις των επιχειρήσεων τους θα είναι αισιόδοξες και θα προτιμήσουν να χρηματοδοτούν τις εξαγορές με δάνεια παρά με μετοχές.\nΦαινόμενο της πρωινής ηλιοφάνειας είναι η παρατήρηση όπου η χρηματιστηριακή απόδοσητων ημερών με τέλεια ηλιοφάνεια είναι αρκετά υψηλότερη από την απόδοση των ημερών που επικρατούσε συννεφιά.Αυτό σε συνδυασμό με τα αποτελέσματα άλλης έρευνας της συμπεριφορικής χρηματοοικονομικής, που έδειχνε ότι η απόδοση τις Δευτέρες είναι σημαντικά χαμηλότερη από τις Παρασκευές (φαινόμενο του Σαββατοκύριακου), δείχνει ότι οι μεταβολές δεν επηρεάζονται από θεμελιώδεις παράγοντες ούτε είναι αποτέλεσμα ορθολογικής σκέψης και ανάλυσης των επενδυτών.Μάλλον είναι η διάθεση (συναισθηματική φόρτιση) των επενδυτών, δηλαδή η ψυχολογία τους, που καθορίζει την επενδυτική τους συμπεριφορά.\nΧρυσή μετοχή είναι μια ονομαστική μετοχή που έχει περισσότερα προνόμια και δυνατότητες (πχ δυνατότητα εξάσκησης βέτο) από τις απλές μετοχές σε μερικές ιδιαίτερες περιπτώσεις. Συχνά οι κυβερνήσεις, με την ιδιότητα του μετόχου, έχουν στην κατοχή τους τέτοιου είδους μετοχές σε δημόσιες επιχειρήσεις όταν βρίσκονται στο στάδιο της ιδιωτικοποίησης.\nΨευδαίσθηση του ελέγχου ονομάζεται η τάση που έχουν οι άνθρωποι να πιστεύουν ότι έχουν τον έλεγχο ή ότι μπορούν να επηρεάσουν γεγονότα πάνω στα οποία δεν έχουν καμία πραγματική επιρροή.\nΩρίμανση είναι η ημερομηνία στην οποία θα εξοφληθεί ένα χρεόγραφο (π.χ. ομόλογο), δηλαδή η ημερομηνία στην οποία ο κάτοχος του χρεογράφου θα εισπράξει την ονομαστική αξία. Η διάρκεια μέχρι την ωρίμανση θα είναι ο χρόνος που απομένει μέχρι να εξοφληθεί το χρεόγραφο και είναι δεδομένη.\nΜε την επιμέλεια του μικρομέτοχου και την ευαρέσκεια του http://www.euretirio.com/


DIY: φτιάξε μόνος σου το τέλειο smoothie για πρωινό με μπανάνα και βρώμη! - Iciao\nDIY: φτιάξε μόνος σου το τέλειο smoothie για πρωινό με μπανάνα και βρώμη!\n20 Νοεμβρίου 2018 09:00\nΤο απίθανο αυτό smoothie που σας προτείνουμε σήμερα είναι ό,τι πρέπει για να δώσετε απίστευτη ενέργεια στον εαυτό σας. Είναι υγιεινό, διαιτητικό, νόστιμο -έχει και μπανάνα άλλωστε- και λέγεται breakfast smoothie. Φτιάξτε το σπίτι σας κορίτσια και απολαύστε το. Τα υλικά του, εξάλλου, είναι πολύ απλά, αλλά και απαραίτητα για τη σωστή λειτουργία του οργανισμού.\nΥλικά: ¼ της κούπας νιφάδες βρώμης. 1 ώριμη μπανάνα , γάλα αμυγδάλου , μια κουταλιά μέλι και σπόρου chia (η ποσότητα μπορεί να αυξομειωθεί ανάλογα πόσο πηχτό ή αραιό σάς αρέσει το smoothie).\nΕφαρμογή: Βάζετε στο multi ή σε blender όλα τα υλικά, χτυπάτε τo μείγμα μέχρι να ομογενοποιηθεί και το smoothie σας είναι έτοιμο να το πιείτε.\n•Μπορείτε να αυτοσχεδιάσετε ανάλογα με τις προτιμήσεις σας και να προσθέσετε διάφορα άλλα φρούτα της αρεσκείας σας όπως φράουλες, μήλα, αχλάδια, ροδάκινα, βερίκοκα..\nΜπορείτε να προσθέσετε και διάφορα λαχανικά όπως σπανάκι ή αρωματικά βότανα όπως μέντα ή δυόσμο ή βασιλικό και άλλα.\n•Μπορείτε να προσθέσετε και ένα κουταλάκι του γλυκού μέλι ή σκόνη κακάο.\n•Αν ακόμα ζεσταίνεστε, προσθέστε τριμμένο πάγο.


Ψυχολογία | Μήπως οι φίλοι σας σας στρεσάρουν; | Όμορφα Μυστικά της Βίκυς Χατζηβασιλείου\nΌλο το νόημα κρύβεται στο μυστικό του άρθρου. Ευχαριστώ Βίκυ – καλό βραδάκι:)\nΚαλησπέρα Βίκυ μου!! Και με ποιά κριτήρια, με ποιό σκεπτικό επιλέγουμε τους φίλους μας; ενώ ανοίγομαι, είμαι κοινωνικοί, γνωρίζω αρκετό κόσμο, έχω γίνει λίγο-πολύ επιφυλακτική μετά αρκετές απογοητεύσεις των υποτιθέμενων μου φίλων ; Εκτιμώ πολύ την γνώμη σου και την προσδοκώ! Σε ευχαριστώ καλή μου προκαταβολικά!\nΜε το σκεπτικό ότι μας κάνουν καλό,. περνάμε καλά μαζί τους, έχουμε χημεία.\nΗ “τοξικότητα” των φίλων, μπορει να ειναι τόση εντονη κ ισχυρή που πραγματικά αναρωτιεμαι πόσο ευκολο είναι να κρατήσεις αληθινούς φίλους στο πέρασμα των χρόνων. Ειναι πολύ δύσκολο όταν εχεις προσφερει τόσα πολλά σε μια φιλία και τελικά παίρνεις ως δωρο “δηλητηριο”. Σιγουρα εχεις την ευθυνη των πράξεων σου, απλα υπάρχουν καταστασεις που κάποιες φορες σε ξεπερνουν…μεχρι να ξαναβρεις κ να συνδεθεις με το εσωτερικο σου “κεντρο “. Μακρια απο ανθρωπους που δεν αναγνωριζουν ….φιλικα!\nτι γινεται οταν ο ανθρωπος που με στρεσαρει ειναι ο ιδιος μου ο αδερφος?και με εχει πικρανει αρκετες φορες?τι να κανω βικυ σε αυτην την περιπτωση? ..γενικα με ζηλευει …\nΧρυσούλα μου αυτό είναι θέμα που χωράει πολλή συζήτηση, αλλά με ειδικό.\nΥπάρχουν και οι περιπτώσεις ανθρώπων καλών που υπάρχει ενσυναίσθηση αλλά είναι τόσο καταθλιπτικοί και απαισιόδοξοι που σε αυτή την δύσκολη για όλους μας σχεδόν περίοδο, δεν βοηθάει. Έχω μια τέτοια περίπτωση ενός ανθρώπου που εκτιμώ και αγαπάω πολύ μεν, καταλαβαίνω πόσο βασανίζεται, αλλά επειδή είναι δύσκολη περίοδος και για μένα, με ρίχνει πολύ η συναναστροφή. Δέ θα ήθελα να σταματήσω την παρέα, θα ήθελα να δώσω λίγο φως στη συναναστροφή μας, να δώσω μια ευχαριστη νότα. Πιστεύεις Βίκυ ότι αυτό ειναι εφικτό? Αναρωτιέμαι επίσης αν σε κουράζουμε με τις ερωτήσεις μας!\nΜαριάννα μου μερικές φορές όταν κάποιος είναι καταθλιπτικός ίσως να μην έχει ανάγκη την δική σου βοήθεια αλλά τη βοήθεια ενός ειδικού. Δεν μπορούμε γιατί δεν έχουμε τη γνώση να βοηθάμε όσους αγαπάμε, μπορούμε μόνο να τους συμπαραστεκόμαστε.\nΠριν λίγες μέρες βρήκα το θάρρος και απομάκρυνα από κοντά μου μια δήθεν φίλη μου, η οποία με πρόσβαλλε διαρκώς, δεν δεχόταν διαφορετική γνώμη από την δική της και μου έβαζε τις φωνές για το κάθε τι που έλεγα ή υποστήριζα. Δεν φαντάζεστε πόση ανακούφιση και ηρεμία νιώθω τώρα! Νευριάζω άμα σκέφτομαι ότι εγώ της επέτρεπα τόσο καιρό να μου συμπεριφέρεται έτσι. Τελικά πρέπει να προσέχουμε και να αγαπούμε εμείς οι ίδιοι τον εαυτό μας πρώτα και να διαλέγουμε πιο σωστά τους φίλους μας!


Κορωνοϊός: Το 17% των Κρητικών είναι πλήρως εμβολιασμένο - AntilalosPress\nΚορωνοϊός: Το 17% των Κρητικών είναι πλήρως εμβολιασμένο\n25 Μαϊ 17:30\nΓια την πορεία των εμβολιασμών στην Κρήτη και την επιδημιολογική εικόνα του νησιού, μίλησε στον Περιφερειακό Τηλεοπτικό Σταθμό CRETA και την εκπομπή Live με την Αντιγόνη, ο Αντιπεριφερειάρχης Υγείας Λάμπρος Βαμβακάς.\nΟ κ. Βαμβακάς ανέφερε πως υπάρχει αγωνία στους πολίτες κάτι που είναι απόλυτα λογικό, έπειτα και από τα τρία περιστατικά θρομβώσεων με το εμβόλιο της Astrazeneca. «Από την άλλη μεριά είναι φωνές που λένε ότι όταν κάνεις νοσήσει, οι όποιες πιθανότητες να αποκτήσει σοβαρές επιπλοκές είναι μεγάλες. Όλοι έχουμε άτομα που έχουν νοσήσει και βλέπουμε ότι η νόσος, η οποία είναι πολύ σοβαρή. Οπότε η ζυγαριά συνεχίζει να υπάρχει. Τα θρομβωτικά επεισόδια είναι 2 – 3 στις 100 χιλ. παγκοσμίως».\nΜάλιστα, πρόσθεσε πως η Κρήτη ακολουθεί την πορεία της Ελλάδας στους εμβολιασμούς λέγοντας πως ένα 30% έχει κάνει τη μια δόση και ένα 17% των Κρητικών έχει κάνει και τις δύο δόσεις. Πρόσθεσε δε, πως υπάρχει μια μικρή άρνηση στα προγραμματισμένα ραντεβού της Astrazeneca, όμως το ποσοστό ήταν πολύ μικρό.\nΣύμφωνα με τον κ. Βαμβακά, το Λασίθι έχει την πρώτη θέση στους εμβολιασμούς με το 37% των πολιτών να έχει κάνει την πρώτη δόση και ένα 25% να είναι πλήρης εμβολιασμένο. Ακολουθούν τα Χανιά με 34% να έχουν κάνει την μια δόση και 19,2% και τις δύο δόσεις ενώ τελευταίο παραμένει το Ηράκλειο.\n«Μπορούμε και καλύτερα στην Κρήτη, αυτό έχει να κάνει με την ύπαρξη των εμβολίων και με την οργάνωση των εμβολιαστικών κέντρων που όλα λειτουργούν άψογα. Θα μπορούσαμε να γίνονται παραπάνω εμβολιασμοί και στο νησί με τη βοήθεια των ιδιωτών» πρόσθεσε ο κ. Βαμβακάς.


Πλατεία Πολιτικού Νοσοκομείου - Αργολίδα | Terrabook\nΗ πλατεία Πολιτικού Νοσοκομείου στην Αργολίδα είναι μια πλατεία στα δυτικά της πόλης του Ναυπλίου.\nΠλατεία Πολιτικού Νοσοκομείου ονομάστηκε από το νοσοκομείο με τη μακραίωνη ιστορία και συνεχή λειτουργία από το 1394 μέχρι το 1940 που υπήρχε στο σημείο.\nΤο 1394 χτίστηκε το “Νοσοκομείο των πτωχών” , το πρώτο που ιδρύθηκε στην Eλλάδα, με κληροδότημα του Φλωρεντίνου Δούκα των Aθηνών Nέριου Aτσαγιόλι.\nΤο νοσοκομείο λειτουργούσε μέχρι και τη δεύτερη περίοδο της Τουρκοκρατίας, ενώ το 1828 ο Καποδίστριας το αναδιοργάνωσε και το επισκεύασε, συνεχίζοντας τη λειτουργία του.\nΤο 1836 το νοσοκομείο μετονομάστηκε από “δημοτικόν” σε “πολιτικόν”, ώστε να διακρίνεται από το “στρατιωτικό νοσοκομείο” που ήταν στην Ακροναυπλία.\nΤο κτίριο λειτούργησε μέχρι τον 2ο Παγκόσμιο Πόλεμο, οπότε και βομβαρδίστηκε και κατεδαφίστηκε. Η Πλατεία Πολιτικού Νοσοκομείου ουσιαστικά προέκυψε από τον ελεύθερο χώρο μετά την κατεδάφισή του.\nTο μοναδικό ίχνος του νοσοκομείου αποτελεί η μικρή εκκλησία που είναι αφιερωμένη στους Αγίους Αποστόλους, τον άγιο Χαράλαμπο και την Αγία Βαρβάρα, η οποία είχε ανεγερθεί από τους Eνετούς και βρισκόταν αρχικά εντός του περιβόλου του νοσοκομείου.\nΗ πλατεία Πολιτικού Νοσοκομείου είναι η σημερινή πλατεία του Ψαρομαχαλά.


Η Ωραία Σέλιτσα: Βεβαιότητες\n«Αν η Κίνα γίνει μεγάλη βιομηχανική χώρα δε βλέπω πώς ο εργατικός πληθυσμός της Ευρώπης θ' αντέξει στον αγώνα, χωρίς να κατέβει ίσαμε το επίπεδο των ανταγωνιστών του».\n1873,Στάμπλτον,μέλος του βρεττανικού κοινοβουλίου.\n"Οι φυσικοί παράγοντες παραγωγής πλούτου και θέσεων εργασίας βρίσκονται σχεδόν μόνιμα στο στόχαστρο ενός αντιεπιχειρηματικού λαϊκισμού, που εμφανίζει συλλήβδην τους επιχειρηματίες ως διαπλεκόμενους κερδοσκόπους, ανάγοντας το κέρδος σε περίπου άνομη επιδίωξη. Είναι μια αντίληψη που δεν αδικεί μόνο την επιχειρηματική τάξη, αλλά επιπλέον συντηρεί ένα νοσηρό κλίμα στην οικονομία και στην ίδια την κοινωνία".\n2011,Δ.Δασκαλόπουλος,πρόεδρος του ΣΕΒ\nΚι ύστερα μου λες για' δε σου γράφω.\nΑναρτήθηκε από Σελιτσάνος στις 10:53 μ.μ.\nxazo paidi 26 Μαΐου 2011 - 11:40 μ.μ.\nΔεν πιστεύω να περιμένετε σχόλιο. Έτσι ήρθα να μη λέτε κι εσείς για δε σας γράφω.\nΑλλά είπε ο Στάμπλτον "ίσαμε"?\nΑυτή είναι η παγκοσμιοποίηση.\nΚ.Κ.Μοίρης 27 Μαΐου 2011 - 12:33 π.μ.\nαφήστε τον ΔΔ ήσυχο γιατί μετά θα βρει αυτός τρόπο να μην αφήσει ήσυχο εσάς\nΤσαλαπετεινός 27 Μαΐου 2011 - 1:57 π.μ.\nΘα ήθελα να πάρω και μια τρίτη γνώμη. Αρκεί χρονολογικά να βρίσκεται ανάμεσα στο 1873 και στο 2011\nselitsanos 27 Μαΐου 2011 - 7:05 π.μ.\nΠολλά είπε ο Στάμπλτον και για τιμωρία του ούτε ο Γκούγκλης τον ξέρει.\nselitsanos 27 Μαΐου 2011 - 7:10 π.μ.\nΤώρα που το λέτε έχετε δίκιο.Βιάστηκα να εξάγω ατεκμηρίωτα συμπεράσματα.Αλλά γιατί δε ρωτάτε και τον ΚΚΜ,που νομίζω τα κατέχει αυτά τα φυσικά(για να μη σας πήξω στον Χομπσμπάουμ μέχρι να ζητήσετε έλεος);\nΑυτό το ΔΔ μ' ανατρίχιασε.Με το κόντεξτ θυμίζει ήρωα κόμικ ή φτηνού αστυνομικού μυθιστορήματος.\n(Πόσο περισσότερο ανήσυχο να με κάνει;)\nElva 27 Μαΐου 2011 - 10:07 π.μ.\nTo ποιοι μας... ''γραφουν'' κανονικα και μας στελνουν κατευθειαν στη...Κινα για ...σεμιναρια το βλεπουμε, αγαπητε μας φιλε...και μακαρι να το βλεπουν και οι..''αγανακτισμενοι'' κανοντας κατι παραπανω απο το να...''αγανακτουν'', χωρις να ...ενοχλουν κανενα!\nselitsanos 27 Μαΐου 2011 - 6:09 μ.μ.\nΜην είστε κάθετη.Το αν χαθεί το στοίχημα θα φανεί σε μερικές μέρες.Δεν είμαι αισιόδοξος αλλά δεν θέλω να είμαι και μισαλλόδοξος.\nSpy 28 Μαΐου 2011 - 1:35 π.μ.\nΚαλά τα λέει ο Δημητράκης.\nΚάτω τα χέρια απο τους φίλους μας τους βιομηχάνους!\nSo_Far 28 Μαΐου 2011 - 7:36 π.μ.\nΣυμμαθητά με την τελευταία φράση τα είπατε όλα, μα όλα. Καλή σας μέρα\nTheorema 28 Μαΐου 2011 - 11:16 π.μ.\nΡίξτε επίσης μια ματιά και στο "Εξέγερση και Μελαγχολία" των Michael Lowy & Robert Sayre (ο ρομαντισμός στους αντίποδες της νεωτερικότητας) και θα με θυμηθείτε...\nΜάν|οs 28 Μαΐου 2011 - 1:04 μ.μ.\nΜάιστα... Αυτό που καταλαβαίνω είναι ένα μόνο: πάλι στις πλατείες (περιορισμένης ευθύνης βλέπετε).\nselitsanos 28 Μαΐου 2011 - 2:00 μ.μ.\nselitsanos 28 Μαΐου 2011 - 2:01 μ.μ.\nΚάνω μεταπτυχιακά στου ΚΚΜ.\nselitsanos 28 Μαΐου 2011 - 2:02 μ.μ.\nΕσάς σας εμπιστεύομαι.Θα το κάνω.\nselitsanos 28 Μαΐου 2011 - 2:03 μ.μ.\nΩ ναι.Πάλι στις πλατείες.\nTheorema 28 Μαΐου 2011 - 2:45 μ.μ.\nΠολύ με τιμάτε, κι επίσης με ωθείτε να επιδιώκω την εμπιστοσύνη σας διαρκώς.\nΣας ευχαριστώ, monsieur, και πάω να ετοιμαστώ για το ραντεβού μας.\nΗ ροή του χρόνου\nΌλα είν' ατμός\nΩς άμα τη λήξει


Για τη νίκη η ΑΕΚΑΡΑ στην πρεμιέρα με ΠΑΟΚ (17:00, AEKPASSION Web Radio) - AEKPASSION\n2 Ιουνίου 2020 02:35\nΑρχική / ΧΑΝΤΜΠΟΛ / Για τη νίκη η ΑΕΚΑΡΑ στην πρεμιέρα με ΠΑΟΚ (17:00, AEKPASSION Web Radio)\nΣτράτος Γυμνάγος 21 Σεπτεμβρίου 2019\tΧΑΝΤΜΠΟΛ Αφήστε ένα σχόλιο\nΤο δεύτερο Πρωτάθλημα και πρώτο νταμπλ της Ιστορίας της πανηγύρισε σαν σήμερα, η ομάδα Χάντμπολ της ΑΕΚ! (Pic – Vid)\nΠρεμιέρα απόψε για τον «Δικέφαλο» στην Handball Premier, που αντιμετωπίζει τον ΠΑΟΚ στη Θεσσαλονίκη, στο μεγάλο ντέρμπι της 1ης αγωνιστικής.\nΜε μοναδικό στόχο τη νίκη και το θετικό ξεκίνημα ταξίδεψε η ΑΕΚ στη βόρεια Ελλάδα για να αγωνιστεί εκτός έδρας με την ομάδα του ΠΑΟΚ.\nΗ ομάδα του Δημήτρη Δημητρούλια λοιπόν επιστρέφει στην αγωνιστική δράση για τη νέα σεζόν και φυσικά θέλει να το πράξει με τον καλύτερο τρόπο, παίρνοντας ένα πολύ σπουδαίο διπλό στο φετινό πρωτάθλημα, που είναι και φέτος ένας από τους στόχους της.\nΣτα αγωνιστικά, ο Έλληνας τεχνικός δεν υπολογίζει στον Στάθη Ζαμπούνη, που βρίσκεται σε στάδιο αποθεραπείας. Οι υπόλοιποι «κιτρινόμαυροι» βρίσκονται κανονικά στην διάθεσή του και γνωρίζουν βέβαια πως το σημερινό ματς απαιτεί μεγάλη προσοχή και σοβαρότητα για να καταφέρουν να το κερδίσουν.\nΗ αναμέτρηση θα ξεκινήσει στις 17:00 και το AEKPASSION θα είναι κοντά στους «Μάγκες» σε αυτή τη δύσκολη δοκιμασία. Στο κλειστό γήπεδο της Νεάπολης θα βρίσκονται ο Μιχάλης Μικελλής και ο Θοδωρής Μιμίκος για να σας μεταφέρουν ζωντανά ραδιοφωνικά τη ροή του αγώνα.\nΕτικέτεςHandball Premier ΠΑΟΚ-ΑΕΚ Ραδιοφωνική Μετάδοση\nΠροηγούμενο ΠΑΕ ΑΕΚ: «Για να μην μπορέσει κανείς να μας χωρίσει!»\nΕπόμενο Για να διευρύνει το σερί, με τον κόσμο της!


ΑΝΑΚΑΛΥΨΗ - ΕΙΔΗ - ΕΞΑΦΑΝΙΣΗ\nΚωδ. Πολιτείας: 3024-0009\nΟι άνθρωποι ασχολούνται στη φαντασία τους με τους δεινόσαυρους εδώ και 150 χρόνια, όταν εμφανίστηκαν τα πρώτα ευρήματα από τα κόκαλά τους. Ακόμη και σήμερα φανταζόμαστε τους δεινόσαυρους σαν τρομακτικά πλάσματα. Ενσωματωμένο στην ιστορία της Γης, το βιβλίο αυτό προσφέρει μιαν ανασκόπηση των συνθηκών ζωής των δεινοσαύρων μέχρι την αινιγματική εξάλειψη τους πριν από περ. 65 εκατομμύρια χρόνια. Ο κάθε δεινόσαυρος περιγράφεται με την επιστημονική ονομασία, το μέγεθος, το βάρος, την τροφή και το βιότοπό του. Λεπτομερή σχέδια και ευανάγνωστα χρο...\nΔΗΜΙΟΥΡΓΙΕΣ ΤΟΥ ΦΟΥΡΝΟΥ\nΓΛΥΚΑ, ΤΟΥΡΤΕΣ ΚΑΙ ΜΠΙΣΚΟΤΑ\nΚωδ. Πολιτείας: 3024-0002\nΗ παρασκευή ενός γλυκού είναι ένας πολύ καλός τρόπος να μας φτιάξει το κέφι. Όποιος δεν διστάζει να διαλέξει μια καλή συνταγή ανάμεσα σε πολλές, όποιος μπορεί εύκολα να βρει τα απαραίτητα υλικά κι έπειτα να επιδοθεί με όρεξη στο ζύμωμα, το στρώσιμο, το γέμισμα, το γαρνίρισμα, και, τέλος, όποιος συγκεντρώνει καλή παρέα γύρω απ' το τραπέζι, είναι δημιουργικός, κεφάτος, και φυσικά αγαπημένος φίλος για τους επισκέπτες του. Για να μην χάσετε λοιπόν ποτέ τη διάθεσή σας για πειραματισμούς, διαλέξαμε για σας τις καλύτερες συνταγές. Σ' αυτό το βιβλ...\nΗ ΘΕΙΚΗ ΤΕΡΨΗ\nΚωδ. Πολιτείας: 3024-0003\nΚακάο - το μυστηριώδες ποτό των Αζτέκων, που μας ήρθε τον 16ο αιώνα από τη Νότια Αμερική μέσω των Ισπανών κατακτητών και γνώρισε τεράστια επιτυχία στην Ευρώπη. Ενώ στην αρχή το νέο ποτό της μόδας ήταν αποκλειστικό προνόμιο στις Αυλές ηγεμόνων και Βασιλιάδων, με την εξέλιξη της βιομηχανικής παραγωγής το κακάο σημείωσε ραγδαία εξάπλωση· η σοκολάτα κατέκτησε την Ευρώπη. Τον 19ο αιώνα δημιουργήθηκε μια βιομηχανία γύρω από τη σοκολάτα, της οποίας η καρδιά χτυπούσε στην Ελβετία. Από την εξέλιξη αυτή επωφελήθηκαν πολύ τα ζαχαροπλαστεία και τα γλυ...\nΛΙΧΟΥΔΙΕΣ ΤΟΥ ΚΑΜΠΟΥ ΚΑΙ ΤΟΥ ΔΑΣΟΥΣ\nΚωδ. Πολιτείας: 3024-0000\n"Cibus deorum" - "Έδεσμα των θεών" τα ονόμασε ο αυτοκράτορας Νέρων. Το βέβαιο είναι πως τα μανιτάρια με τον μυστηριώδη τρόπο ζωής τους, τα χρώματα και τον πλούτο της όψης τους, το άρωμα και την απαράμιλλη γεύση τους είχαν καταγοητεύσει τους ανθρώπους ήδη από την αρχαιότητα. Τα μανιτάρια δεν μπορούν πια να λείπουν από καμιά εκλεπτυσμένη κουζίνα: Είναι μια ιδανική συνοδεία σε πολλά φαγητά από κρέας και ιδιαίτερα από κυνήγι, εξευγενίζουν ζυμαρικά και ριζότο, προσδίδουν άρωμα στις σαλάτες και η γεύση τους είναι ασυναγώνιστη ακόμη και ως η πιο ...\nΧΙΛΙΕΣ ΚΑΙ ΜΙΑ ΣΑΛΤΣΕΣ\nΚωδ. Πολιτείας: 3024-0001\nΜια εξαιρετική σάλτσα είναι το επιστέγασμα κάθε καλού φαγητού. Χάρη σ' αυτό το πλούσια εικονογραφημένο βιβλίο, αρχάριοι και επαγγελματίες της μαγειρικής μπορούν εύκολα να φτάσουν σε κορυφαίες γαστρονομικές επιδόσεις, διότι οι περίπου 1000 ντελικάτες σάλτσες παρασκευάζονται έχοντας για βάση μερικές απλές σάλτσες. Προκαλέστε καθημερινά την έκπληξη των δικών σας με νέες δημιουργίες. Στο βιβλίο αυτό θα βρείτε για κάθε φαγητό την κατάλληλη σάλτσα, είτε για ζυμαρικά πρόκειται, είτε για φαγητά από αλεύρι, είτε για ρύζι, λαχανικά, ψάρι ή κρέας, κυ...


Μπορείτε να αναμείξετε τους σπόρους ροδιού - Bill Lentis Media\nΑρχική Μπλέντερ Μπορείτε να αναμείξετε τους σπόρους ροδιού\nΤο ρόδι είναι ένα πραγματικά νόστιμο φρούτο. Είναι μερικές φορές τρώγεται χωρίς χυμό ή ανάμειξη, αλλά ο χυμός του είναι εξίσου ορεκτικό. Ρόδι είναι μια καλή πηγή βιταμίνης C και Κ, καθώς και αντιοξειδωτικά όπως τα πολυτηλέφωνα. Ρόδι μπορεί να βοηθήσει στη μείωση της χοληστερόλης, μείωση των λιπών στο αίμα και άλλους παράγοντες που σχετίζονται με καρδιακές παθήσεις.\nΑντί της αγοράς των σπόρων ροδιού από την αγορά, ένα πρόσωπο μπορεί απλά να συνδυάσει τους σπόρους στο σπίτι τους.\nΜέθοδος για να αναμείξει τους σπόρους ροδιού\nΜπορείτε να βάλετε σπόρους ροδιού σε smoothies;\nΣυνταγή για να συνδυάσετε σπόρους ροδιού σε ένα smoothie\nΤι μπορείτε να κάνετε με τους σπόρους ροδιού;\nΕίναι εντάξει να καταπιεί σπόρους ροδιού;\nΟι σπόροι ροδιού προκαλούν πέτρες στα νεφρά;\nΟι σπόροι ροδιού προκαλούν τη δυσκοιλιότητα;\nΠάρτε το ρόδι και μουλιάστε το σε κρύο νερό για τουλάχιστον 5 λεπτά. Αυτό θα μαλακώσει το παχύ δέρμα του ροδιού, και ένα άτομο μπορεί εύκολα να το τεμαχίσει. Κόψτε τα φρούτα στη μέση, και στη συνέχεια να θέσει αυτά τα μισά πίσω στο νερό. Απαλλαγείτε από το δέρμα χρησιμοποιώντας ένα πιρούνι και στη συνέχεια αφαιρέστε τους σπόρους; Μην βγάλεις τα φρούτα από το νερό. Χρησιμοποιήστε ένα σουρωτήρι για να στραγγίξετε το νερό, και στη συνέχεια βάλτε τους σπόρους σε ένα μπλέντερ . Αναμείξτε μέχρι να σπάσουν οι σπόροι και να υγροποιηθείτε. Ρίξτε τους σπόρους μέσα από ένα λεπτό κόσκινο ματιών.\nΕνώ μερικοί προτιμούν να πετάξουν τους σπόρους ροδιού, άλλοι δεν πειράζει πίνοντας το χυμό τους ή να τους χρησιμοποιήσουν στα smoothies. Μπορούν είτε να αναμειγνύονται και να προστίθενται σε ένα smoothie, ή απλά αναμειγνύονται με ένα smoothie. Ωστόσο, όταν το κάνετε αυτό, βεβαιωθείτε ότι δεν υπάρχουν σπόροι αριστερά στο smoothie ή θα είναι ενοχλητικό να το πιείτε.\nΠάρτε 1/2 φλιτζάνι πορτοκάλι, 1/2 φλιτζάνι σπόρους ροδιού, 1/2 φλιτζάνι κομμάτια μάνγκο (κατεψυγμένα), 1 μπανάνα και 1/2 φλιτζάνι σπανάκι. Αναμείξτε αυτά τα συστατικά μαζί, μέχρι να επιτευχθεί μια συνέπεια για smoothie, και οι σπόροι δεν είναι πλέον ορατά.\nΥπάρχουν τόσα πολλά πράγματα που οι άνθρωποι μπορούν να κάνουν με σπόρους ροδιού. Μπορούν να πασπαλίσουν τους σπόρους στη σαλάτα, να κάνουν το γκουακαμόλε αβοκάντο με το ή να χρησιμοποιήσουν στο πλιγούρι βρώμης για το πρόγευμα. Στην πραγματικότητα, μερικοί άνθρωποι βάζουν ακόμη και αυτούς τους σπόρους στο γιαούρτι βανίλιας, ή δημιουργούν ένα parfait χρησιμοποιώντας σπόρους ροδιού. Επίσης, πηγαίνετε και ελέγξτε έξω το μπορεί να σας μείγμα σούπα κοτόπουλου – ελέγξτε ότι .\nΗ κατανάλωση σπόρων ροδιού είναι πολύ ασφαλής. Οι περισσότεροι άνθρωποι επιθυμούν να πάρουν τους σπόρους και να πιουν έπειτα το χυμό ή να φάνε τα φρούτα. Ωστόσο, άλλοι τρώνε τους σπόρους μαζί με τα ζουμερά φρούτα. Δεδομένου ότι οι σπόροι ροδιού είναι μέσα στον καρπό, είναι εύπεπτοι. Αν κάποιος δεν τους αρέσει, τότε μπορούν να φτύνουν τους σπόρους ενώ τρώνε τα φρούτα.\nΟι σπόροι ροδιού δεν προκαλούν πέτρες στα νεφρά. Στην πραγματικότητα, αν κάποιος έχει πέτρες στα νεφρά, τότε θα πρέπει να τρώνε τους σπόρους και να πίνουν χυμό ροδιού, επειδή βοηθά στην αφαίρεση πέτρες στα νεφρά. Είναι μια πραγματικά καλή πηγή καλίου, η οποία εμποδίζει το σχηματισμό κρυστάλλων που μπορούν να αλλάξουν σε πέτρες στα νεφρά.\nΔεν υπάρχει καμία απόδειξη που δείχνει ότι οι σπόροι ροδιού προκαλούν δυσκοιλιότητα. Ωστόσο, δεν πρέπει να λαμβάνονται σε μεγάλες ποσότητες, επειδή αυτό θα μπορούσε να προκαλέσει εντερική απόφραξη σε άτομα, τα οποία ήδη πάσχουν από χρόνια δυσκοιλιότητα.\nΠροηγούμενο άρθροΚαλύτερο Μπλέντερ – Οδηγός αγοραστή για να πάρει το καλύτερο μπλέντερ


typografeio, τυπογραφείο, βιβλιοδετείο, προεκτύπωση, γραφίστας, τυπογράφος: ο ΟΑΕΕ έπρεπε να διαθέτει 48.800.000.000 δισ. ευρώ αποθεματικά, από τις συσσωρευμένες εισφορές των ασφαλισμένων. Στα ταμεία του, όμως, διέθετε μόνο 588 εκ. ευρώ.\nο ΟΑΕΕ έπρεπε να διαθέτει 48.800.000.000 δισ. ευρώ αποθεματικά, από τις συσσωρευμένες εισφορές των ασφαλισμένων. Στα ταμεία του, όμως, διέθετε μόνο 588 εκ. ευρώ.\nΚλέφτες, ανθέλληνες και απατεώνες κατέστρεψαν την χώρα.\nΣτις μέρες μας θα δούμε την πλήρη κατάρρευση του πολιτικού σκηνικού, κι επιτέλους. Ίσως το πραγματικό τέλος της ανθελληνικής μεταπολίτευσης.\nΆλλωστε οι δεινόσαυροι πολιτικοί μας που στο όνομα της δημοκρατίας κατέστρεψαν τον Ελληνικό λαό μας τέλειωσαν, ασχέτως εάν θέλουν να τους αντικαταστήσουν τώρα με τον αριστερό τζίπρα και τον δεξιό μητσοτάκη.\nΟι ασφαλιστικοί νόμοι υποχρέωσαν για δεκαετίες τα Ταμεία να καταθέτουν άτοκα στην Τράπεζα της Ελλάδος τα αποθεματικά τους, ακόμα και με πληθωρισμό 25% - 30%.\nΚαι δεν είναι μόνο ο πληθωρισμός που τα ροκάνισε. Τα κεφάλαια αυτά χρησιμοποιήθηκαν για την οικονομική (βλέπε καπιταλιστική) ανάπτυξη. Δανεικά με το στανιό, δηλαδή, και αγύριστα, πολλές φορές.\nΜια τέτοια περίπτωση είναι οι μετοχές των τραπεζών Εθνικής και Πειραιώς, που υποχρεώθηκε να αποκτήσει το Ταμείο. Πέρα από την πτώση της αξίας τους, με την ανακεφαλαιοποίηση των τραπεζών, οι οικονομίες των ασφαλισμένων εξανεμίστηκαν.\nΈτσι αλλάζουν χέρια τα χρήματα, και από τους αυτοαπασχολούμενους που τα κατέθεσαν στο Ταμείο τους, γίνονται κεφάλαιο και πριμοδοτούν τους πολιτικούς να μαζεύουν ψήφους.\nΤο 1992, οι περιβόητοι νόμοι Σιούφα κατάργησαν την κρατική επιχορήγηση για τους μέχρι τότε ασφαλισμένους. Οι κυβερνήσεις του ΠΑΣΟΚ, οι σοσιαλΗστές, τα επόμενα χρόνια, δεν πλήρωσαν ούτε τα ψίχουλα που είχαν θεσμοθετήσει οι προκάτοχοί τους για τους «νέους» ασφαλισμένους.\nΧρειάστηκαν 10 χρόνια για να αποδοθεί με τη μορφή δεκαετών ομολόγων η επιχορήγηση των ετών 1995 - 2000. Ετσι, έγινε εφικτός ο «εθνικός στόχος» της ΟΝΕ !!! Τα υπολείμματα από αυτά τα ομόλογα «κουρεύτηκαν» με το PSI.\nΟποιος απορεί πώς χάθηκαν τόσα χρήματα, θα βρει απάντηση στις προηγούμενες παραγράφους.\nΕμείς να σημειώσουμε ότι τα αποθεματικά υπεξαιρέθηκαν από με τη συνδρομή των "Ελληνικών" κυβερνήσεων.\nΑυτοί είναι οι υπεύθυνοι για τα σημερινά αδιέξοδα του Ταμείου και όχι οι συνταξιούχοι που εκπλήρωσαν στο ακέραιο τις ασφαλιστικές τους υποχρεώσεις.


Άστρα : Οκτώβριος 2020 Ριζικές αλλαγές και ανατροπές – Ζώδια Αστρολογία Ταρό\nΤο 2020 μια χρονιά αλλαγών και ξαφνικών αναπροσαρμογών και έδειξε τις διαθέσεις της από τις πρώτες μέρες! Ο Οκτώβριος είναι ένας από τους μήνες εκείνους που είναι πλήρως εναρμονισμένος με το πνεύμα των ημερών, καθώς θα φέρει για πολλούς ανάμεσα μας ξαφνικές και μεγάλες αλλαγές. Και ο πλανήτης που θα είναι υπεύθυνος για το κλίμα αυτό, είναι ο Ουρανός, που με τις όψεις του κυριαρχεί μέσα στον μήνα. Εάν είστε ιδίως Δίδυμοι, Παρθένοι, Σκορπιοί ή Ταύροι, ή έχετε σημαντικούς πλανήτες στα ζώδια αυτά ετοιμαστείτε για αλλαγή πορείας ζωής! Ας δούμε όμως αναλυτικά, γιατί και σε ποιόν τομέα επηρεάζεται ο καθένας μας.\nΟ Ουρανός θα σχηματίζει όψη αντίθεσης με τον κυβερνήτη σας Ερμή μεταξύ 7 και 9 Οκτωβρίου, μια όψη που θα σας δημιουργήσει σύγχυση και αναστάτωση. Χωρίς εμφανή αιτία και την τελευταία στιγμή ενδέχεται να ακυρωθεί ένα προγραμματισμένο ταξίδι ή μια επαγγελματική συνάντηση, μια δουλειά που είχατε κλείσει μπορεί να βρεθεί ξαφνικά στον αέρα, ενώ μια μερική απασχόληση που περιμένατε με ανυπομονησία να ξεκινήσετε θα ακυρωθεί την τελευταία στιγμή. Ίσως να χρειαστεί να αλλάξετε δουλειά ή επαγγελματική στέγη, με αποτέλεσμα να πρέπει να είστε διαφορετικοί στην καθημερινή επικοινωνία σας, καθώς θα χάσετε ξαφνικά από γύρω σας τα άτομα που γνωρίζατε και είχατε κάποιους κοινούς κώδικες επικοινωνίας. Το σημαντικότερο όμως είναι ότι η όψη αυτή θα παραμείνει ενεργή για κάτι περισσότερο από ένα μήνα, καθώς ο Ερμής γυρίζει στα μέσα του μήνα ανάδρομος, με αποτέλεσμα η αντίθεση αυτή να επαναληφθεί άλλες δύο φορές, μία με τον Ερμή ανάδρομο και μια με τον Ερμή όταν επιστρέψει και πάλι στην ορθή του φορά.\nΌμοια με τους Διδύμους, και οι Παρθένοι θα δεχτούν μεταξύ 7.10 και 17.11 τις επιπτώσεις της αντίθεσης Ουρανού-Ερμή, καθώς ο Ερμής είναι κυβερνήτης τους. Τα σχέδια που κάνετε τόσο για την προσωπική σας ζωή, όσο και σε επαγγελματικό επίπεδο μπορεί να ακυρωθούν ή να ανατραπούν την τελευταία στιγμή. Θα υπάρξει μεγάλη σύγχυση στην επικοινωνία με τους γύρω σας, συνεργάτες ή μέλη της οικογένειας σας και θα έχετε την αίσθηση ότι ο κόσμος συμπεριφέρεται παράξενα. Θα υπάρξουν λάθη, κυρίως σε ότι αφορά μετακινήσεις και ταξίδια, με πιθανότητες λανθασμένων κρατήσεων εισιτηρίων ή κράτησης δωματίων σε ξενοδοχεία, ενώ προγραμματισμένα ταξίδια για σεμινάρια ή για εκπαιδευτικούς-εξεταστικούς λόγους θα ακυρωθούν την τελευταία στιγμή. Υπάρχει έντονο το ενδεχόμενο να ακυρωθούν όλες σας οι προγραμματισμένες μετακινήσεις, λόγω προβλημάτων στις μεταφορές. Το διάστημα αυτό δε, αυξάνει αισθητά ο κίνδυνος τροχαίων ατυχημάτων!\nΚαι οι Σκορπιοί θα επηρεαστούν από την ίδια όψη για το ίδιο χρονικό διάστημα. Θα έχετε σχέδια για ταξίδια, σπουδές, εκπαίδευση γενικότερα, αλλά όλα αυτά θα ακυρωθούν λόγω απρόβλεπτων παραγόντων, που δεν θα μπορούσαν να είχαν προβλέψει όταν οριστικοποιούσαν τους σχεδιασμούς τους. Υπάρχει το ενδεχόμενο να σας επιτεθούν άτομα εριστικά, να αντικρούσουν τα λογικά σας επιχειρήματα με παράλογες αιτιάσεις, κάτι που θα σας φέρει στα όρια της έκρηξης. Το διάστημα αυτό ίσως να αλλάξουν οι πεποιθήσεις και τα ενδιαφέροντα σας και στο πλαίσιο αυτό να αναπροσαρμοστούν και τα σχέδια σας. Σε όλο αυτό έρχεται να προστεθεί και η Πανσέληνος – Μπλε Φεγγάρι της 31 Οκτωβρίου, κατά την οποία ο Ήλιος θα σχηματίζει αντίθεση με Σελήνη και Ουρανό στον τομέα των μελλοντικών σας προγραμμάτων. Τις μέρες εκείνες όλα μπορούν να αλλάξουν με δραματικό τρόπο! Εάν παρ όλα αυτά δεν θέλετε κάποιες αλλαγές σε σημαντικούς τομείς της ζωής σας, μην προκαλείτε τις μέρες αυτές την τύχη σας… Και καλό θα ήταν να προσέχετε για τυχόν ηλεκτροπληξία…\nΤα ζώδια που αναφέραμε πιο πάνω θα αντιμετωπίσουν μια περίοδο πέντε περίπου βδομάδων μέσα στην αβεβαιότητα και την αστάθεια. Όχι όμως εσείς. Για το ζώδιο σας, αρκεί μια μέρα για να αλλάξει την πορεία της ζωής σας! Και η μέρα αυτή είναι η Πανσέληνος της 31 Οκτωβρίου, με την ενεργή εμπλοκή του Ουρανού που φιλοξενείται στο ζώδιο σας.Θα υπάρξουν σοβαρές αλλαγές στην ζωή σας, με την ενδεχόμενη επίλυση κάποιας στρατηγικής σημασίας ζητήματος που θα σας προσφέρει σημαντική ελευθερία κινήσεων. Ίσως να μετακινηθείτε χωροταξικά, ενδεχομένως να φύγετε από την δουλειά ή το σπίτι σας, να απαρνηθείτε τυχόν υποχρεώσεις ή να ολοκληρώσετε μια πολύ σημαντική δουλειά και να αλλάξει ριζικά η εικόνα σας στον επαγγελματικό χώρο.Μια Πανσέληνος ωστόσο φέρνει αγχωτικά γεγονότα και σοκαριστικές καταστάσεις, πόσο μάλλον αυτή τη φορά που εμπλέκεται ο Ουρανός. Προσπαθήστε να μην εμπλακείτε σε υποθέσεις που μπορούν να σας βλάψουν και μην «φωνάζετε»τις αλλαγές, εάν δεν υπάρχει ουσιαστικός λόγος για κάτι τέτοιο. Προσπαθήστε να παραμείνετε στα παρασκήνια, ασφαλείς και μακριά από την δράση. Θα είναι προς όφελος σας.


Museo Caonabo: Ξενοδοχεία σε κοντινή απόσταση\nMuseo Caonabo Ξενοδοχεία - Moron\nMuseo Caonabo: Μάθετε περισσότερα\nMuseo Caonabo - Τοποθεσία\nMoron - Εδώ βρίσκεται το ακόλουθο σημείο ενδιαφέροντος: Museo Caonabo. Μπορείτε εύκολα να περάσετε την ημέρα σας βλέποντας τα αξιοθέατα και εξερευνώντας όλα όσα έχει να σας προσφέρει αυτή η περιοχή. Αν αναζητάτε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Laguna de Leche και Ο Πετεινός του Μορόν;\nMuseo Caonabo: Μέρη διαμονής σε κοντινή απόσταση\nΔιαθέτουμε 29 ξενοδοχεία, για να επιλέξετε, σε απόσταση έως 1,5 χλμ. από: Museo Caonabo. Σας προτείνουμε τις ακόλουθες επιλογές που είναι δημοφιλείς με τους επισκέπτες μας:\nMuseo Caonabo - Τι μπορείτε να δείτε και να κάνετε στη γύρω περιοχή\nMuseo Caonabo: Τι μπορείτε να δείτε στη γύρω περιοχή


Ο JimmyP διαβάζει...: 5 δισ. έστειλαν έξω 3.718 «μη έχοντες»...\n5 δισ. έστειλαν έξω 3.718 «μη έχοντες»...\nΠερισσότερα από 5 δισεκατομμύρια ευρώ υπολογίζεται πως έβγαλαν στο εξωτερικό το 2009 3.718 φυσικά πρόσωπα με δηλωμένο εισόδημακάτω των 20.000 ευρώ, όπως αποδείχθηκε από την άρση του τραπεζικού απορρήτου.Προαναγγέλλοντας την επιτάχυνση των διαπραγματεύσεων με το ομόλογο επιτελείο για την απόδοση φόρων από τα...\nκεφάλαια των Ελλήνων καταθετών στις τράπεζες της Ελβετίας, ο Ε. Βενιζέλος παρουσίασε χθες στη Βουλή τα επίσημα στοιχεία του υπουργείου Οικονομικών, σύμφωνα με τα οποία από το σύνολο των 3.718 Ελλήνων που κατέθεσαν σε τράπεζες του εξωτερικού 5,4 δισ. ευρώ, οι 2.033 δήλωσαν εισόδημα το 2009 κάτω των 20.000 ευρώ, 1.143 κάτω των 10.000 ευρώ, ενώ 542 δήλωσαν εισόδημα κάτω των 1.000 ευρώ.\nΑναρτήθηκε από JimmyP στις 16:28


ΕΠΙΣΤΡΟΦΕΣ - ΑΚΥΡΩΣΕΙΣ - Ξυλόκοσμος\nΑναμνηστικό Δώρο για Δασκάλα Καλό Καλοκαίρι 1 × 9,00€\nΜπορείτε να ακυρώσετε την παραγγελία σας είτε τηλεφωνικά είτε να στείλετε αίτημα με e-mail, με την προϋπόθεση η παραγγελία να μην έχει αποσταλεί από εμάς.\nΈχετε το δικαίωμα της επιστροφής σε προϊόντα που αγοράσετε εφόσον μας ενημερώσετε μέσα σε 24 ώρες από την ημερομηνία παραλαβής και ο ksilokosmos.gr συμφωνήσει για την επιστροφή των προϊόντων. Στην περίπτωση αυτή επιβαρύνεστε με το κόστος επιστροφής και τα έξοδα που έχει επιβαρυνθεί η εταιρεία ksilokosmos.gr για την αποστολή του προϊόντος.\nΕπιστροφές γίνονται δεκτές μόνο εφόσον τα προϊόντα που επιθυμείτε να επιστρέψετε βρίσκονται στην ίδια κατάσταση στην οποία τα παραλάβατε, χωρίς δηλαδή να έχουν αποσφραγισθεί ή να έχει παραβιασθεί η συσκευασία τους, μαζί με τα έγγραφα και την απόδειξη λιανικής πώλησης. Σε περίπτωση επιστροφής των προϊόντων, η επιστροφή των χρημάτων σας θα ολοκληρωθεί εντός τριάντα ( 30 ) ημερών από την ημερομηνία που θα παραλάβουμε τα προϊόντα.\nΣε προσωποποιημένα προϊόντα, προϊόντα τα οποία έχουν υποστεί επεξεργασία με τις δικές σας επιλογές, δε γίνονται δεκτές οι επιστροφές.


Το πρώτο θετικό σημάδι για τον Ολυμπιακό ενόψει Copa Africa | Filathlos.gr | Το Εγκυρότερο Αθλητικό Blog!\nΤο πρώτο θετικό σημάδι για τον Ολυμπιακό ενόψει Copa Africa\nΗ μη κλήση των Ουσεϊνού Μπα και Γιουσέφ Ελ Αραμπί στις εθνικές τους ομάδες για τα προκριματικά του Μουντιάλ είναι ένα πρώτο θετικό σημάδι για τον Ολυμπιακό ενόψει Copa Africa.\nΗ αρχή είχε γίνει στα προκριματικά του Σεπτεμβρίου. Τότε ήταν η πρώτη «ψυχρολουσία» για τον Γιουσέφ Ελ Αραμπί και τον Ουσεϊνού Μπα, όταν δεν είδαν τα ονόματά τους στις κλήσεις των Μαρόκο και Σενεγάλης.\nΤο δεύτερο «χτύπημα» αφορούσε τα παιχνίδια του Οκτωβρίου. Ούτε αυτή τη φορά ήρθαν τα προσκλητήρια για τους δύο άσους του Ολυμπιακού για τα ερχόμενα ματς, επίσης για τα προκριματικά του Παγκοσμίου Κυπέλλου.\nΑπό τη μία ο Πέδρο Μαρτίνς φυσικά και δεν τα έβαψε... μαύρα όταν πληροφορήθηκε ότι οι δύο ποδοσφαιριστές του δεν θα ταλαιπωρηθούν με τις εθνικές ομάδες. Θα τους έχει στο Ρέντη και θα τους προετοιμάσει για τα παιχνίδια που ακολουθούν με ΠΑΣ Γιάννινα, Άιντραχτ Φρανκφούρτης και ΠΑΟΚ.\nΤην ίδια στιγμή, όμως, αυξάνονται και οι πιθανότητες για να μη βρεθούν τον Ιανουάριο στο Copa Africa. Για τον Ουσεϊνού Μπα θα πρέπει από τώρα να το θεωρήσουμε δεδομένο, καθώς φαίνεται ότι είναι πολύ πίσω στις επιλογές του ομοσπονδιακού τεχνικού της Σενεγάλης, Αλιού Σισέ, για το κέντρο της άμυνας. Θα πρέπει να προκύψουν κάποιοι τραυματισμοί για να εμφανιστεί ο Μπα μετά από δύο αποκλεισμούς στο κορυφαίο τουρνουά της «μαύρης ηπείρου».\nΓια τον Ελ Αραμπί δεν μπορεί να ειπωθεί αυτή τη στιγμή το ίδιο, καθώς ο Βαχίντ Χαλίλχοτζιτς τον έχει πάντοτε στο μυαλό του για το Μαρόκο. Ωστόσο, οι αποκλεισμοί του από τα ματς του Σεπτεμβρίου και του Οκτωβρίου οφείλονται ξεκάθαρα στο ότι δεν βρισκόταν στον απαιτούμενο βαθμό ετοιμότητας, εξαιτίας κάποιων μικροτραυματισμών.\nΠάντως, αν το Copa Africa ξεκινούσε αύριο, τότε οι Ελ Αραμπί και Μπα δεν θα έφευγαν για τις Εθνικές τους και θα έμεναν στο Ρέντη τον Ιανουάριο και τον Φεβρουάριο.


Καταπράσινα τοπία και ευκαιρία για δραστηριότητες στη φύση\nΤην τελευταία φορά που βρεθήκαμε εκεί, καταγράψαμε όχι έναν αλλά πέντε λόγους για να οργανώσεις εκεί μια φθινοπωρινή απόδραση.\nΓια να κάνεις μικρές ή μεγάλες πεζοπορικές διαδρομές\nΕίτε σου αρέσει απλώς το περπάτημα στη φύση είτε λατρεύεις τις πεζοπορικές διαδρομές, το σίγουρο είναι ότι στο Καρπενήσι θα έχεις την ευκαιρία να κάνεις μερικές από τις ωραιότερες βόλτες στη ζωή σου. Θεόρατα δέντρα, ανοίγματα με μοναδική θέα και μυστικά μονοπάτια που νομίζεις ότι θα σε οδηγήσουν σε κάποιο δάσος με ξωτικά. Κάθε φορά που πάμε στο Καρπενήσι ανακαλύπτουμε και κάτι καινούριο όσον αφορά τις διαδρομές και υποσχόμαστε να μην είναι η τελευταία. Ένα από τα πιο γνωστά μονπάτια συνδέει το φημισμένο Μεγάλο Χωριό με τον Γαύρο. Ο τελευταίος είναι ένα μικρό και πανέμορφο χωριό που σχεδόν ακουμπάει τον Κρικελοπόταμο. Είναι μιας μέτριας δυσκολίας διαδρομή περίπου μίας ώρας κατά την οποία θα περπατήσεις ανάμεσα σε συγκλονιστικής ομορφιάς τοπία. Πλατάνια και τρεχούμενα νερά σε έναν μοναδικό συνδυασμό.\nΚαλεσμένο: Το καταπράσινο χωριό με το περίφημο λικέρ\nΒράχα: Το ιστορικό χωριό με τ’ ανήλιαγα κελιά και την άγρια φύση\nΓια να επισκεφθείς την φημισμένη μονή Προυσού\nΠηγή φωτογραφίας: Georgios Pazios\nΣα να λέμε “Δεν γίνεται να πας στο Καρπενήσι και όχι στη μονή Προυσού”. Πρόκειται για ένα ιστορικό μοναστήρι του 12ου αιώνα το οποίο στην πραγματικότητα είναι λαξευμένο στο βράχο. Στην μονή υπάρχει και ένα μικρό μουσείο με εκκλησιαστικά κειμήλια και σπάνιες βυζαντινές εικόνες. Επιπλέον εκεί εκτίθεται και τμήμα τμήμα του οπλισμού του Γεώργιου Καραϊσκάκη. Εκτός όμως από όλα αυτά, και πάλι η φύση είναι αυτή που σε μαγεύει και σου κλέβει την καρδιά. Και το καταλαβαίνεις ήδη από την καταπράσινη διαδρομή ανάμεσα σε Καρπενήσι και μονή Προυσού. Το ίδιο σκηνικό θα δεις και στη μονή καθώς από εκεί προσφέρεται μια πανοραμική θέα στις καταπράσινες πλαγιές της Καλιακούδας και του Παναιτωλικού. Σίγουρα έχεις πειστεί ότι πρόκειται για ένα θρησκευτικό αξιοθέατο που πρέπει να δεις.\nΓια να απολαύσεις ένα ξεχωριστό γαστρονομικό ταξίδι\nΑν έχεις πάει στο Καρπενήσι ήδη μια φορά, τότε ξέρεις για τι πράγμα μιλάμε. Σε όποιο ταβερνάκι αν κάτσεις θα δοκιμάσεις πιάτα και γεύσεις που απογειώνουν την αίσθηση στον ουρανίσκο. Μην ξεχάσεις να παραγγείλεις ποικιλία τυριών (και φυσικά το τσαλαφούτι) και φυσικά τα ντόπια φημισμένα λουκάνικα της περιοχής. Το μενού σου θα περιλαμβάνει επίσης ντόπιες πίτες και προσούτο αλλά και διάφορες παραλλαγές μαγειρεμένου κόκκορα. Πάντα συνοδεία φρέσκου ζυμωτού ψωμιού. Και για επιδόρπιο τι άλλο; Νόστιμα και ιδιαίτερα γλυκά του κουταλιού όπως τα φτιάχνουν οι νοικοκυρές χρόνια τώρα στην περιοχή.\nΓια να κάνεις ράφτιγκ στο ποτάμι\nΠηγή φωτογραφίας: trekking.gr\nΙδανική εμπειρία αν έχεις κάνει άλλη μια φορά ράφτινγκ στο παρελθόν. Ο Τρικεριώτης προσφέρεται για ράφτινγκ ειδικά αν έχεις μια μικρή εμπειρία σε αυτό. Όλη η διαδρομή της κατάβασης θα σε συνεπάρει και θα είναι μια εμπειρία που θα σου μείνει αξέχαστη. Στην ουσία περνάς μέσα από το φαράγγι αφήνοντας δίπλα σου απόκρημνα βράχια και νησίδες. Και όλα αυτά υπό την σκέπη θεόρατων και αιωνόβιων πλατάνων. Αναζήτησε στην περιοχή τους επαγγελματίες που ασχολούνται με αυτό και θα σου προσφέρουν αυτή την απολαυστική διαδρομή με ασφάλεια. Το ράφτινγκ θα απογειώσει την απόδραση που θα κάνεις στο Καρπενήσι.\nΓια να γνωρίσεις την λίμνη των Κρεμαστών\nΠολλοί λένε ότι είναι η πιο όμορφη τεχνητή λίμνη της Ελλάδας και δεν τους αδικούμε. Και για εμάς βρίσκεται στο top 3. Το τοπίο είναι σαν ένα παζλ με νερά και καταπράσινη φύση στην άγρια μορφή της. Τα γαλαζοπράσινα νερά της λίμνης δένουν αρμονικά με τα μικρά νησάκια που είναι διάσπαρτα και σου δημιουργούν μια αίσθηση ότι βρίσκεσαι κάπου στο εξωτερικό. Και όμως είσαι απλώς στη λίμνη Κρεμαστών, τη μεγαλύτερη τεχνητή λίμνη της Ελλάδας. Βρίσκεται περίπου 50 χιλιόμετρα μακριά από το Καρπενήσι και είναι από τα must σημεία που πρέπει να επισκεφθείς στην περιοχή. Αν θες να ξέρεις μερικές πληροφορίες πριν πας εκεί, τότε να σου πούμε ότι η λίμνη των Κρεμαστών δημιουργήθηκε την δεκαετία του 1960 όταν και και κατασκευάστηκε το υδροηλεκτρικό φράγμα των Κρεμαστών. Αυτό τροφοδοτείται αδιάκοπα από τους ποταμούς Αχελώου, Αγραφιώτη, Ταυρωπού και Τρικεριώτη. Η απόδραση στο Καρπενήσι επιβάλλει μια βόλτα προς τα εκεί.\nΗ θρυλική Μαρία Πενταγιώτισσα και το χωριό που της χάρισε το όνομά του\nετικέτες: ΕυρυτανίαΚαρπενήσιΣτερεά ΕλλάδαΣτερεάς Ελλάδαςσύντομες αποδράσειςταξίδι\nΣφενδύλι: Το ελληνικό χωριό που είναι μισό μέσα και μισό έξω από τη λίμνη\nΜατσεντάλες: Η φιγούρα της Παλιάς Αθήνας με τα φιστίκια που άφησε εποχή


Ενεργειακοί Επιθεωρητές Θεσσαλονίκη | vrisko.gr\nΑρχική > Νομός ΘΕΣΣΑΛΟΝΙΚΗΣ > Θεσσαλονίκη > Οικοδομικά Υλικά - Εργοληψίες > Ενεργειακοί Επιθεωρητές\nΠενταράκης Παναγιώτης Ε.\nΠροφήτου Ηλία 5, Θεσσαλονίκη, 54633, ΘΕΣΣΑΛΟΝΙΚΗΣ\nΕνεργειακοί Επιθεωρητές , Θεσσαλονίκη\nΠαπαγιωτόπουλος Δημήτριος Θ.\nΜπότσαρη Μάρκου 98, Θεσσαλονίκη - Τούμπα, 54644, ΘΕΣΣΑΛΟΝΙΚΗΣ\nΤεχνικό γραφείο ηλεκτρομηχανολογικών μελετών και επιβλέψεων. Το γραφείο αναλαμβάνει : Μελέτη και επίβλεψη ηλεκτρομηχανολογικών εγκαταστάσεων κτιρίων, τεχνικών έργων και υποδομών κάθε είδους. Ενεργειακές μελέτες και ενεργειακές επιθεωρήσεις. Αδειοδότηση βιομηχανικών, βιοτεχνικών και επαγγελματικών εγκαταστάσεων. Υπηρεσίες τεχνικού ασφαλείας.\nΒαρθολομαίος Αριστοτέλης Α.\nΤσελέπη 7, Θεσσαλονίκη, 54352, ΘΕΣΣΑΛΟΝΙΚΗΣ\nΕνεργειακά πιστοποιητικά, ένταξη στο πρόγραμμα επιδότησης ενεργειακής αναβάθμισης " Εξοικονομώ κατ` οίκον ". Τοπογραφικές εργασίες. Έκδοση οικοδομικών αδειών. Υποστήριξη τοπογραφικών και πολεοδομικών μελετών. Εφαρμογές γεωγραφικών συστημάτων πληροφοριών.\nΠαπαδόπουλος Χρήστος Θ.\nΛεωφόρος Μεγάλου Αλεξάνδρου 4, Θεσσαλονίκη, 54640, ΘΕΣΣΑΛΟΝΙΚΗΣ\nATLACON (Ζιώγας Βασίλειος Α.)\nΗλέκτρας 9 & Μπότσαρη Μάρκου, Θεσσαλονίκη, 54643, ΘΕΣΣΑΛΟΝΙΚΗΣ\nΕνεργειακά πιστοποιητικά, βεβαιώσεις, οικοδομικές άδειες.\nΓαλατσιάνου Μαρία Θ.\nΠολέμη Ιωάννη 25, Θεσσαλονίκη, 54248, ΘΕΣΣΑΛΟΝΙΚΗΣ\nΆδεια ενεργειακού επιθεωρητή Γ' τάξης. Έκδοση πιστοποιητικών ενεργειακής απόδοσης ( Π.Ε.Α. ). Τακτοποίηση αυθαιρέτων. Ηλεκτρονική ταυτότητα κτιρίων.\nENERGIATECH (Γιαννέλος Νικόλαος Ε.)\nΚαρακάση 9, Θεσσαλονίκη, 54248, ΘΕΣΣΑΛΟΝΙΚΗΣ\nΕνεργειακά πιστοποιητικά, σχέδια ΔΕΗ, μελέτες ενεργειακής απόδοσης, ρύθμιση αυθαίρετων κατασκευών, ηλεκτρομηχανολογικές μελέτες για κτιριακά έργα, άδειες λειτουργίας καταστημάτων.\nΝΙΚΟΛΑΟΣ ΧΑΡΙΣΤΟΣ ΚΑΙ ΣΙΑ ΕΕ (Χαριστός Σπυρίδων Ν.)\nΜελέτες, κατασκευές, ανακαινίσεις, ενεργειακές επιθεωρήσεις Πιστοποιητικά και στα πλαίσια του εξ οικονομώ κατ'οίκον, νομιμοποιήσεις Ν.4178/13. Πιστοποιητικά ενεργειακής απόδοσης κτιρίων.\nΘέλεις Πιστοποιητικό Ενεργειακής Απόδοσης (ΠΕΑ) για το σπίτι σου; Στην ενότητα Ενεργειακοί Επιθεωρητές θα βρεις ενεργειακούς επιθεωρητές σε Θεσσαλονίκη.


Τι ήταν το μεγαθήριο « Coolweb.gr\n» ΦΑΓΗΤΟ - ΠΟΤΟ » ΤΙ ΉΤΑΝ ΤΟ ΜΕΓΑΘΉΡΙΟ\nΟι περισσότεροι από εσάς θα έχετε ακούσει ίσως την λέξη μεγαθήριο, πιθανότατα με τη μεταφορική έννοια του όρου, δηλαδή για κάτι που είναι μεγάλο σαν θηρίο, για μια μεγάλη κατασκευή ή για έναν ψηλό άνθρωπο.\nΓια παράδειγμα λέμε ότι "η τάδε ομάδα ποδοσφαίρου αποκλείστηκε γιατί βρέθηκε στον ίδιο όμιλο με τρία μεγαθήρια του ευρωπαϊκού ποδοσφαίρου".\nΤι ήταν όμως το μεγαθήριο, υπήρξε ποτέ τέτοιο πράγμα ή είναι απλά μια λέξη; Ας δούμε απλά και κατανοητά στο άρθρο που ακολουθεί.\nΤο μεγαθήριο ετυμολογικά προέρχεται από τις ελληνικές λέξεις μέγα (δηλαδή μεγάλο) και θηρίο. Στην πραγματικότητα ήταν ένα είδος ζώου που ανήκε στην ίδια οικογένεια με τον ελέφαντα, αλλά με πολύ μεγαλύτερο μέγεθος, το οποίο έχει εξαφανιστεί πριν από πολλά χρόνια.\nΜάλιστα φαίνεται, όπως θα δούμε παρακάτω, πως είχε τον σωματότυπο, αλλά και την ευλιγισία της αρκούδας!\nΕπρόκειτο για είδος ενδημικό της Νοτίου Αμερικής, το οποίο έζησε από την Πλειόκαινο εποχή (περίπου 2,5 εκατομμύρια χρόνια πριν) μέχρι το τέλος της Πλειστόκαινου εποχής, δηλαδή της εποχής των παγετώνων (περίπου 12 χιλιάδες χρόνια πριν).\nΤο ζώο αυτό έζησε επίσης και στην Αφρική, ενώ σκελετός μεγαθήριου βρέθηκε και στην Κρήτη (!) και συγκεκριμένα στη Σητεία, πιθανώς από την εποχή που η μεγαλόνησος ήταν ενωμένη με την μαύρη ήπειρο.\nΑξίζει να σημειωθεί ότι το μεγαθήριο ήταν από τα μεγαλύτερα χερσαία ζώα (δηλαδή τα ζώα που ζουν στην ξηρά), καθώς ζύγιζε μέχρι 4 τόνους, ενώ το μήκος του (από το κεφάλι μέχρι την ουρά) ξεπερνούσε τα 6 μέτρα!\nΜάλιστα ήταν τόσο μεγάλο, ώστε το ξεπερνούσαν σε μέγεθος ελάχιστα ζώα (π.χ. κάποια είδη μαμούθ και τα παρακεραθηρία που έχουν επίσης εξαφανιστεί πολλά χρόνια πριν).\nΤο μεγαθήριο είχε έναν δυνατό σκελετό με μεγάλη λεκάνη και φαρδιά μυϊκή ουρά. Το μεγάλο μέγεθος του επέτρεπε να φτάνει σε ύψη που δεν μπορούσαν να βρεθούν άλλα φυτοφάγα ζώα, ώστε να εξασφαλίζει την τροφή του.\nΠαρόλο που ήταν κατά κύριο λόγο τετράποδο ζώο, οι επιστήμονες πιστεύουν ότι ήταν ικανό για σταθεί και να μετατοπιστεί χρησιμοποιώντας μόνο τα δύο πίσω πόδια του.\nΜάλιστα, στεκόμενο στα ισχυρά πίσω πόδια του και χρησιμοποιώντας την ουρά του, το μεγαθήριο μπορούσε να σχηματίσει ένα τρίποδο για να στηρίξει το τεράστιο σωματικό του βάρος και χρησιμοποιώντας τα καμπύλα νύχια μπορούσε να φτάσει και να τραβήξει τα κλαδιά με τα πιο εκλεκτά φύλλα.\nΓιατί εξαφανίστηκε το μεγαθήριο\nΟ πιο σημαντικός παράγοντας για την εξαφάνιση αυτού του προϊστορικού γίγαντα οφείλεται στην εκτεταμένη λειψυδρία που έπληξε το νότιο ημισφαίριο της γης μέχρι το 10.000 π.Χ., δηλαδή περίπου 12.000 χρόνια πριν.\nΚάποιοι θεωρούν ότι την ευθύνη για την εξαφάνιση των μεγαθήριων έχει ο άνθρωπος, λόγω του εκτεταμένου κυνηγιού, χωρίς ωστόσο να μπορεί να επιβεβαιωθεί κάτι τέτοιο.\nΣτην πραγματικότητα η εκτεταμένη βιοκλιματική αλλαγή της περιόδου εκείνης, συρρίκνωσε σημαντικά τις διαθέσιμες κατάλληλες περιοχές που μπορούσε να ζήσει το μεγαθήριο. Όλα αυτά μαζί πιθανότατα συνέβαλλαν καθοριστικά στην εξαφάνιση αυτού του γιγάντιου ελέφαντα.\nΔιαβάστε στη συνέχεια Πώς εξαφανίστηκαν οι δεινόσαυροι;


ANT1.com.cy | Στην αντεπίθεση ο Θεόδωρος με Νεοφυτίδη!\nΠΡΟΗΓΟΥΜΕΝΟΣτο αεροπλάνο για Σλοβενία!ΕΠΟΜΕΝΟΟι ΗΠΑ καταγγέλλουν την Κίνα για μπαράζ κυβερνοεπιθέσεων στη Microsoft\nΣτην αντεπίθεση ο Θεόδωρος με Νεοφυτίδη!\nΌπως είναι γνωστό ο ΠΑΣΠ διά της FIFPRO με επιστολή της προς την UEFA, εξέφρασε έντονη ανησυχία για τις ώρες έναρξης των πρώτων Ευρωπαϊκών εντός έδρας αγώνων της Ομόνοιας στις 6, και της ΑΕΛ στις 5 και 30, με τον Σπύρο Νεοφυτίδη να δηλώνει μάλιστα ότι γίνεται προσπάθεια όπως μετακινηθούν οι αγώνες από τις επτά και μετά λόγω των υψηλών θερμοκρασίας που καταγράφονται την περίοδο αυτή στη χώρα μας. Η απάντηση ήρθε από τον Διευθυντή της ΑΕΛ Θεόδωρο Αντωνίου. Δείτε την ανάρτησή του.\nΣπύρο ξέρεις καλά γιατί ορίστηκε το παιχνίδι στις 17:30 γιατί το συζητήσαμε σήμερα το μεσημέρι στο τηλέφωνο.\nΞέρεις καλά ότι έγινε αυτό επειδή το Τσιρειο είναι γηπεδο κατηγορίας 2 με ιδιαίτερο πρόβλημα στον φωτισμό.\nΣε ότι αφορά την δήλωση σου περί πλεονεκτήματος εξ αιτιας του καιρού, ακόμα και έτσι να ήταν που δεν είναι (αφού οι 22 θα παίζουν υπό ίδιες συνθήκες), εμεις στην ΑΕΛ δεν θα θέλαμε ποτε τέτοιο πλεονέκτημα.\nΕπισης ξέρεις πολύ καλά τι σου είπα το μεσημέρι στο τηλέφωνο. Εάν η UEFA επιτρέψει να γίνει εξαίρεση στα θέματα φωτισμού τότε εμείς θα είμαστε δίπλα χαρούμενοι. Χαρακτηρίστηκα σου είπα ότι προτιμούμε να πάει το ματς και στις 21:00. Δεν θα ήθελα να επανέλθω αλλά εάν αναγκαστώ θα το πράξω διότι για μας στην ΑΕΛ η υγεία των αθλητών μας είναι πάνω απο οτιδήποτε.


«Άνοδος σε Γολγοθά η περίοδος της πανδημίας για την Εκκλησία μας» - Η ΓΝΩΜΗ\nΈβρος ΕΚΚΛΗΣΙΑ Κοινωνία 26 Ιουλίου 2021\tby gnomi\t0Likes\nΓια τις δυσκολίες των τελευταίων μηνών, τους ψευτοπαληκαρισμούς κάποιων και την ελπίδα για την Ανάσταση, μιλά ο Μητροπολίτης Αλεξανδρουπόλεως\nΑναφέρεται στο νέο Γηροκομείο και τις ανάγκες του, αλλά και στα γεγονότα που πρόσφατα πλήγωσαν την Εκκλησία\nΟ Σεβασμιότατος σε συνέντευξη στον «Εθνικό Κήρυκα» μίλησε για την αντιμετώπιση της πανδημίας, τα ευαγή ιδρύματα της Αλεξανδρούπολης, τα συμβάντα με την επίθεση καυστικού υγρού από τον πρώην Αρχιμανδρίτη σε βάρος ιεραρχών του Πνευματικού Δικαστηρίου, και τη διαστροφική συμπεριφορά έγγαμου ιερέα σε βάρος ανήλικων κοριτσιών.\nΣεβασμιώτατε, πώς αντιμετώπισε κατά τους περασμένους μήνες η τοπική Εκκλησία Αλεξανδρούπολης την πανδημία του κορωνοϊού;\nΗ περίοδος της πανδημίας, απ’ αρχής αλλά και μέχρι να τελειώσει η δυσκολία αυτή, για την Ορθόδοξη Εκκλησία μας είναι άνοδος σε Γολγοθά. Η ελευθερία του πνεύματος και της βιοτής που η Εκκλησία επαγγέλλεται (ακόμα και μέσα σε περιόδους σκλαβιάς), στραγγαλίστηκαν κατ’ αυτή την περίοδο. Δεν ήταν εύκολο να κλείνουμε τους Ναούς και να αναστέλλουμε τη θεία Λατρεία. Όμως, δεν χρειάζονταν ψευτοπαλικαρισμοί.\nΚαμμιά κυβέρνηση δεν «μας έκλεισε», όπως κάποιοι διατείνονταν για να παραστήσουν τους μάρτυρες, κανένας δεν «κυνήγησε» την Εκκλησία, αλλά η ίδια η Εκκλησία ανέστειλε την δημόσια δράση της για χάρη των παιδιών της. Πρυτάνευσε η αγάπη που οδηγεί στη σωτηρία των ψυχών και των σωμάτων μας. Είναι δύσκολο το άθλημα της ευαγγελικής αγάπης, σου βάζει μάσκα, σε εκκλησιάζει με αποστάσεις και σε περιορισμένο αριθμό ή σου εξαγγέλλει την Ανάσταση στο… μπαλκόνι σου.\nΥπήρξε στην ιστορία μας περίοδος που η Εκκλησία έκλεισε τους Ναούς της για μήνες, ως μέτρο πίεσης, διεκδικώντας διοικητικά προνόμια, επειδή για μας, ακόμα και η διοίκηση είναι πνευματική διαχείριση των θεμάτων της κοινωνίας, οπότε λογιάζεται ως διακονία του λαού του Θεού. Τον ίδιο Γολγοθά, λοιπόν, βιώσαμε και στην Αλεξανδρούπολη, όμως ελπίζοντας στην Ανάσταση που έρχεται. Ανάσταση εννοώ τον εξοβελισμό της πανδημίας από την ανθρωπότητα που θα αποτελεί το τέλος του πειρασμού αυτού και την επιστροφή μας στα πνευματικά και υλικά μας έργα.\nΥπήρξαν κρούσματα ή και θύματα ανάμεσα στον κλήρο και το λαό;\nΣτη Μητρόπολή μας, λαϊκοί προσβλήθηκαν πολλοί, κληρικοί λιγότεροι. Θύματα στον Κλήρο δεν είχαμε, δόξα να χει ο Θεός. Οι ιερείς μας, στη συντριπτική τους πλειονότητα κατανόησαν γρήγορα το μέγεθος του κινδύνου αλλά και της ευθύνης που έχουν ως ποιμένες, προστάτες, φύλακες του ποιμνίου τους αλλά και δάσκαλοι της Εκκλησίας και της Κοινωνίας μας.\nΠρόσφατα εγκαινιάσατε έναν ακόμα καινούργιο Οίκο Ευγηρίας. Σας παρακαλούμε μπορείτε να μιλήσετε για τα ιδρύματα και τη φροντίδα σας για τους συνανθρώπους προχωρημένης ηλικίας;\nΜας αξίωσε ο Θεός και χτίσαμε με ΕΣΠΑ το νέο Γηροκομείο της Μητροπόλεώς μας, δίπλα στο Ίδρυμα των κατάκοιτων που έχει 130 χρονίως πάσχοντες. Το νέο Γηροκομείο είναι χωρητικότητας 100 ανθρώπων, στεγάζεται σε ιδιόκτητο κτίριο 4.000 τ.μ. και ήδη μεταφέρθηκαν στους χώρους του από το παλαιό Γηροκομείο μας, του 1961, οι 65 ηλικιωμένοι μας. Το νέο αυτό Γηροκομείο είναι εξαιρετικών προδιαγραφών και θα χαρίσει ακόμα περισσότερη ευζωία και ποιότητα στην προκεχωρημένη ηλικία των τροφίμων μας. Θα συμπληρώσουμε άλλους 35 ώστε σε πλήρη ανάπτυξη με 45 πλέον εργαζομένους (νοσηλευτές και φυσιοθεραπευτές), να συνεχίσει την προσφορά του στην τρίτη ηλικία. Στους ανθρώπους αυτούς χρωστάμε πολλά, όσα δούλεψαν, όσα κοπίασαν, όσα πρόσφεραν, όσα δημιούργησαν στην περιοχή μας, κάνοντας οικογένειες και αναπτύσσοντας την κοινωνική και οικονομική ζωή, φυλάσσοντας συγχρόνως τα σύνορα της Πατρίδος μας. Η Εκκλησία οφείλει να τους θυμάται και να αναγνωρίζει την προσφορά τους και σαν ελάχιστο αντίδωρο να τους δίνει αξιοπρεπή διαβίωση και «τέλη ανώδυνα, ανεπαίσχυντα και ειρηνικά».\nΠόσοι άνθρωποι βρίσκουν σ’ αυτά θαλπωρή και φροντίδα;\nΣτο Ίδρυμα χρονίως πασχόντων περιθάλπονται 130 κατάκοιτοι (τετραπληγικοί, παραπληγικοί, με άνοιες, με εγκεφαλικά και ορθοπεδικά προβλήματα) και εργάζονται 70 άνθρωποι. Στο νέο Γηροκομείο οι ηλικιωμένοι μας θα φτάσουν τους 100 και οι εργαζόμενοι τους 45.\nΤι σας λέγουν Σεβασμιώτατε;\nΣε μας δεν θέλουμε ούτε πρέπει να λένε τίποτε. Εξάλλου εμείς το καθήκον μας κάνουμε. Αυτό που οφείλουμε να πράξουμε.\nΠώς συντηρούνται οικονομικώς αυτά τα ιδρύματα; Υπάρχουν ανάγκες;\nΣτηριζόμαστε στις συντάξεις των τροφίμων μας, όσο κι αν είναι πενιχρές, αλλά και στις συμβάσεις, που κάνουμε σε ορισμένες περιπτώσεις, με τον ασφαλιστικό τους φορέα. Βέβαια ως Μητρόπολη δεν μπορούμε να κλείσουμε την πόρτα των Ιδρυμάτων μας σε κανέναν άπορο ή ανασφάλιστο. Επειδή με ρωτάτε, ναι, στη φάση αυτή, χρειαζόμαστε κάτι σημαντικό. Ένα πολύ καλό γυμναστήριο για φυσιοθεραπεία και εργοθεραπεία, με ανάλογα ειδικά μηχανήματα. Καθώς και μια πλήρως εξοπλισμένη αίθουσα πολλαπλών χρήσεων για την ψυχαγωγία των τροφίμων μας. Στους χώρους αυτούς θα αθλούνται και θα ψυχαγωγούνται οι συνολικά 230 τρόφιμοί μας. Είναι πολύ σημαντικό, για να μην παραιτούνται από τη ζωή πρέπει να τους δίνουμε ενδιαφέροντα, άθληση και ψυχαγωγία. Εύχομαι να βρεθεί κάποιος Ευεργέτης που θα μας χορηγήσει οικονομικά ώστε να δώσουμε την ποιοτική αναβάθμιση στους ηλικιωμένους μας. Με την ευκαιρία της συνεντεύξεως αυτής απευθύνομαι στους αναγνώστες του «Εθνικού Κήρυκα» αναζητώντας άνθρωπο που θα μας δώσει αυτήν την ευεργεσία.\nΜακάρι, Σεβασμιώτατε, να μιλήσει ο Θεός σε κάποιον αναγνώστη μας και να βοηθήσει. Να ρωτήσω όμως, για όσα συνέβησαν πριν μερικές εβδομάδες σε βάρος Ιεραρχών και άλλων στελεχών του Συνοδικού Πνευματικού Δικαστηρίου με τη ρίψη επάνω τους καυστικού υγρού από δικαζόμενο άγαμο κληρικό.\nΤα δυσάρεστα αυτά γεγονότα, μας πόνεσαν αλλά και μας προβλημάτισαν εξαιρετικά. Μάλλον θα χρειαστεί να αποσείσουμε οι Επίσκοποι το άγχος: «να υπάρχει παπάς σε κάθε χωριό και να χτυπά η καμπάνα». Ίσως η έλλειψη του ιερέα (αν δεν είναι σωστός) να είναι σωστότερη. Η αναβάθμιση του ιερού κλήρου μας αρχίζει πλέον να γίνεται επιτακτική ανάγκη.\nΌμως, ο Αρχιεπίσκοπος Ιερώνυμος με τις σχετικές συνοδικές Επιτροπές και τη Διαρκή Ιερά Σύνοδο βάζουν τις βάσεις και για μια πνευματική αναβάθμιση του ιερού Κλήρου μας, όπου όλοι οι υποψήφιοι αυριανοί πατέρες της Εκκλησίας θα έχουν εντρυφήσει σε υγιή πνευματικότητα, σε θεολογική ακρίβεια, σε ψυχολογική ορθότητα και κοινωνική επάρκεια. Ήδη εργάζονται για την διάρθρωση παραγωγικών σχολών, όπου οι κληρικοί μας θα διδάσκονται από την ίδια την Εκκλησία τις ανάγκες που έχει το ευσεβές και λογικό ποίμνιό μας, που έχει κοινωνική δραστηριότητα και επιστημονική επάρκεια. Και όλα αυτά να γίνονται με κεντρική πνευματική ευθύνη της Ιεραρχίας της Εκκλησίας μας, σε συνεργασία με τις λοιπές Ορθόδοξες Εκκλησίες. Αρκετά εμπιστευθήκαμε το έργο μας αυτό σε «άλλους δασκάλους» με τις γνωστές εκκλησιολογικές παρεκτροπές.


Ράλι 9,17% έκανε το Χρηματιστήριο το Μάρτιο - Crisismonitor.gr\nΡάλι 9,17% έκανε το Χρηματιστήριο το Μάρτιο\nΟ καλύτερος έως τώρα μήνας του 2021 ήταν ο Μάρτιος για το ελληνικό χρηματιστήριο, εν μέσω πολλαπλών επιχειρηματικών εξελίξεων, μετοχικών ανακατατάξεων σε ομίλους κορυφής, εκδόσεων ομολόγων και πολλών άλλων διεργασιών που αύξησαν το επενδυτικό ενδιαφέρον.\nΎστερα από το ράλι +28% που έκανε η αγορά το τελευταίο δίμηνο του 2020, ήρθε η διόρθωση του Ιανουαρίου σε ποσοστό 7,36%, όμως το επόμενο δίμηνο αποκατέστησε σημαντικά τις ισορροπίες σε δείκτες και μετοχές. Ο Φεβρουάριος είχε άνοδο 5,73%, ενώ ο Μάρτιος με κέρδη 9,17% σε επίπεδο Γενικού Δείκτη, έσπασε την παράδοση που θέλει το συγκεκριμένο μήνα να κλείνει πτωτικά στις 15 από τις 22 προηγούμενες χρονιές.\nΈτσι, ο φετινός Μάρτιος κινήθηκε εντελώς κόντρα στον αντίστοιχο περυσινό μήνα, όταν το Χρηματιστήριο εν μέσω του διεθνούς πανικού λόγω της εμφάνισης του Covid-19 είχε εξαϋλωθεί σε ποσοστό 22,50%, με τον τραπεζικό κλάδο στο -37,64%. Πάντως, παρά την άνοδο του τελευταίου διμήνου, το Χ.Α. εξακολουθεί να υπολείπεται περίπου 10% από το υψηλό των 950 μονάδων που βρέθηκε στις αρχές του 2020, που σημαίνει ότι ακόμη δεν έχει εξαλείψει τη ζημιά από την πανδημία, παρά το +78% περίπου που έχει κάνει από το περυσινό χαμηλό του Μαρτίου.\nΣε ενδιαφέρουσα φάση η αγορά\nΣε κάθε περίπτωση, η αγορά δείχνει να μπαίνει σε μια δημιουργική αλλά και ενδιαφέρουσα φάση, με πολλές επιχειρηματικές εξελίξεις, τρεις αυξήσεις κεφαλαίου (Πειραιώς Financial, Ελλάκτωρ και Aegean Airlines) και τις συζητήσεις για το πως θα διανεμηθούν τα κεφάλαια του Ταμείου Ανάκαμψης στην πρώτη γραμμή.\nΑσχέτως αν ο Απρίλιος θα είναι διορθωτικός μήνας ή όχι, η αλήθεια είναι ότι το Χ.Α. υπολείπεται σημαντικά έναντι της πορείας των ξένων αγορών σε βάθος χρόνου. Η ελληνική αγορά έχασε εντελώς το υπερδεκαετές bull market και το γενικευμένο πάρτι, ενώ μόνο το 2019 ξεχώρισε έχοντας άνοδο 50% πατώντας στην αλλαγή του πολιτικού σκηνικού.\nΚεντρικό στοίχημα είναι ο τραπεζικός κλάδος που όπως έδειξαν τα αποτελέσματα του 2020 είναι σε φάση ολικής επανόδου ώστε να διαδραματίσει ξανά – έστω και με μεγάλη καθυστέρηση – το ρόλο της χρηματοδότησης της οικονομίας και των επιχειρήσεων. Ο κλάδος βρίσκεται σε διαδικασία εξυγίανσης των χαρτοφυλακίων του από τα «τοξικά» της τελευταίας 10ετίας και μπορεί να επιστρέψει πιο εμφατικά και σε χρηματιστηριακό επίπεδο.\nΤα ποιοτικά στοιχεία του Μαρτίου\nΤο φετινό Μάρτιο υπήρξε και αύξηση της μέσης ημερήσιας αξίας συναλλαγών που διαμορφώθηκε στα 99,55 εκατ. ευρώ, έναντι 57,9 εκατ. ευρώ το Φεβρουάριο και 65 εκατ. τον Ιανουάριο. Βεβαίως, εν πολλοίς η αύξηση του τζίρου οφείλεται στις μετοχικές ανακατατάξεις σε ΓΕΚ ΤΕΡΝΑ και Ελλάκτωρ, στο placement στην Jumbo, αλλά και στο rebalancing των διεθνών δεικτών. Παρ’ όλα αυτά, καταγράφηκε και αύξηση των «καθαρών» συναλλαγών.\nΌπως προαναφέρθηκε ο Γ.Δ. ενισχύθηκε σε επίπεδο μήνα κατά 9,17%, ανεβάζοντας τα κέρδη στο πρώτο τρίμηνο στο +6,93%. Ο FTSE 25 το Μάρτιο ενισχύθηκε κατά 9,75% ενώ στο τρίμηνο είναι στο +7,36%, ο Mid Cap στο 10,91% και +12,28% αντίστοιχα, ενώ ο τραπεζικός δείκτης κέρδισε 14,70% το μήνα ενώ υστερεί σε επίπεδο τριμήνου καθώς ενισχύεται μόλις 3,48%, λόγω της μεγάλης πτώσης τον Ιανουάριο.\nΗ πορεία του Γενικού Δείκτη τον Μάρτιο\nΔώδεκα μετοχές του Large Cap είχαν διψήφιο ποσοστό ανόδου το Μάρτιο και αυτό λέει πολλά, ενώ μόνο δύο μετοχές (Πειραιώς -43,2% και Σαράντης -6,7%) κινήθηκαν πτωτικά το μήνα. Ξεχώρισαν με άνοδο άνω του 20% οι Viohalco, Eurobank και ΓΕΚ ΤΕΡΝΑ, στο 18,4% η Motor Oil, +18,1% η Εθνική, +16% το ΑΔΜΗΕ κ.λπ.\nΣτον Mid Cap, ξεχώρισαν οι AVAX και Intracom Holdings με άνοδο 41,7% και 40,4% αντίστοιχα, η Cenergy Holdings ενισχύθηκε κατά 28,1%, Intrakat +25,6%, Πλαστικά Θράκης +14,8% κ.ο.κ.\nΕύλογη και θεμιτή διόρθωση την Τετάρτη\nΤην Τετάρτη, τελευταία συνεδρίαση του Μάρτη αλλά και του πρώτου τριμήνου, υπήρξε εύλογη διόρθωση με το Γενικό Δείκτη να κλείνει στις 865,05 μονάδες με απώλειες 0,98%, έχοντας χαμηλό ημέρας στις 863,44 μονάδες (-1,17%) και υψηλό στις 874,55 μονάδες (+0,11%). Παρά τη διόρθωση στα… υψηλά κλιμάκια της αγοράς όμως, στο σύνολο υπήρξε εικόνα ισορροπίας με 56 ανοδικές και 61 πτωτικές μετοχές, στοιχείο που δείχνει ότι η μικρομεσαία κεφαλαιοποίηση, είχε καλύτερη εικόνα.\nΑυτό μαρτυράται και από το +0,15% του Mid Cap, όπου μετοχές όπως Ικτίνος, Πλαστικά Θράκης, Intracom Holdings, Κρι Κρι, Έλτον, AVAX, Intercontinental και Cenergy Hodlings κινήθηκαν θετικά. Αντιθέτως, στον Large Cap, μολονότι η Πειραιώς έκλεισε για 3η σερί ημέρα θετικά (+4%), διόρθωσαν τίτλοι όπως Εθνική, Ελλάκτωρ, Aegean Airlines, Viohalco, Alpha Bank, Eurobank, Lamda Development κ.α. Ο τζίρος διαμορφώθηκε στα 78,79 εκατ. ευρώ, με τα 5,62 εκατ. ευρώ σε πακέτα σε ΟΤΕ και ΟΠΑΠ. Σε ό,τι αφορά την τεχνική εικόνα, ο υπεύθυνος ανάλυσης της Λέων Δεπόλας Νικόλαος Καυκάς, σημειώνει πως «η περιοχή των 880 με 900 μονάδων ενδέχεται να αποτελέσει βραχυπρόθεσμο ανοδικό όριο για το Γενικό Δείκτη».\nΔείτε εδώ πίνακα αποδόσεων για τον Μάρτιο\nΣε πλήρη εξέλιξη η «πράσινη» μετάβαση της Motor Oil


Η συγκινητική επιστολή του Χοσέμι | Onsports.gr\nhome ΠοδόσφαιροSuper LeagueΗ συγκινητική επιστολή του Χοσέμι Κοινοποιήστε\nΗ συγκινητική επιστολή του Χοσέμι\tΣυντάκτης: Onsports Team\nΔημοσίευση: Τρίτη, 09 Αυγούστου 2011 20.43\nΟ Χοσέμι απέστειλε, όπως είχε ενημερώσει ότι θα κάνει, επιστολή με την οποία εξηγεί το πώς αποχώρησε από τον Ηρακλή αλλά και ευχαριστεί τόσο τον Ανδρέα Παντελή για τη λύση που έδωσε στην περίπτωσή του όσο και όλους όσους συνεργάστηκε κατά την παραμονή του στη Θεσσαλονίκη. Τι μήνυμα έστειλε στους οπαδούς.\tΑναλυτικά η συγκινητική επιστολή του Χοσέμι «Καρταγένα 9/8/2011\nΜε αυτήν την ανακοίνωση θα ήθελα να ενημερώσω τον κόσμο του Ηρακλή ότι χθες 8/8/2011 ο εκπρόσωπος μου στην Ελλάδα ήρθε σε επίσημη συμφωνία με τον πρόεδρο του Ηρακλή κ. Ανδρέα Παντελή για τη λύση του συμβολαίου μου.\nΔυστυχώς δεν μπόρεσα να κρατήσω την υπόσχεση που είχα δώσει στον κόσμο του Ηρακλή στη συγκέντρωση που είχα παρευρεθεί ότι θα είμαι και την επομένη σεζόν στην ομάδα αλλά δεν παύει να είμαι ένας από εσάς.\nΗ αγάπη και η εκτίμηση που πηρά καθ' όλη τη διάρκεια της χρονιάς με έκανε να αισθάνομαι οπαδός του Ηρακλή και πιστεύω ότι σεβάστηκα την ομάδα και τον κόσμο της δίνοντας το 100% των δυνατοτήτων μου εντός και εκτός γηπέδου.\nΘα μπορούσα να πω πολλά αλλά δεν θα το κάνω γιατί βλέποντας πίσω δεν μπορείς να πας μπροστά.\nΘέλω να ευχαριστήσω όλον τον κόσμο του Ηρακλή για την απίστευτη αγάπη και αναγνώριση που εισέπραξα η όποια ήταν κάτι το οποίο δεν περίμενα όταν άρχιζα αυτό το ταξίδι, ελπίζω με την απόδοση μου να την ανταπέδωσα, τους προπονητές μου για την πολύ καλή συνεργασία που είχαμε ,τους συμπαίκτες μου γιατί παρόλα τα προβλήματα κατά τη διάρκεια της χρονιάς μείναμε ενωμένοι και κρατήσαμε την ομάδα στην Superleague, ιδιαίτερα ένα μεγάλο ευχαριστώ στον αρχηγό της ομάδας τον Τάσο γιατί με βοήθησε να προσαρμοστώ πολύ γρήγορα στο ελληνικό ποδόσφαιρο και ελπίζω να μείνει κοντά στον Ηρακλή γιατί αγαπίζει αυτήν την ομάδα αλλά φυσικά και όλα τα παιδιά τον κ.Φανάρα και όλους όσους γνώρισα.\nΕιδικά οφείλω να ευχαριστήσω τον κ. Ανδρέα Παντελή ο οποίος μετά από κάποιο διάστημα αδιαφορίας έδωσε λύσεις άμεσα σε κάποια προσωπικά μου θέματα. Από τις συζητήσεις μαζί του και με την εμπειρία μου θεωρώ ότι είναι ένας άνθρωπος κατάλληλος να ηγηθεί του Ηρακλή και ελπίζω να φέρει την ομάδα εκεί που της αξίζει και εκεί που την ονειρεύονται οι οπαδοί της .\nΤέλος θέλω να ευχαριστήσω τον φίλο μου Στέφανο Σαράτση για τις απίστευτες βραδιές που μας χάρισε και την φιλοξενία του.\nΕλπίζω οι δρόμοι μας να ξανασυναντηθούν σύντομα και πάλι.\nΣτηρίξτε την ομάδα, στηρίξτε τους ανθρώπους στην ομάδα γιατί μόνο ενωμένη μπορεί η ομάδα να μπει στο δρόμο των επιτυχιών.\nΓια το ακριβές της μετάφρασης-κ. Ματίνα Μαλλά- Δικηγόρος Θεσσαλονίκης».\tΚατηγορία: Super League


Ανοιχτή Πρόσκληση για συμμετοχή στο project «Universitas»\nΔημοσιεύθηκε την 8 Φεβρουαρίου 2017 από paraxenesmeres\nΤο project «Universitas», που διοργανώνεται από το AthenSYN με την την Μπιενάλε Αθηνών και την Αυτόνομη Ακαδημία , θα παρουσιάσει εργαστήρια με καλλιτέχνες από την Συρία, την Ελλάδα και τη Γερμανία τα οποία θα απευθύνονται σε Έλληνες και σε πρόσφυγες, από τις 16 έως τις 27 Φεβρουαρίου 2017. Τα εργαστήρια θα γίνουν στους χώρους της Μπιενάλε Αθηνών, στην Khora και στα κέντρα φιλοξενίας προσφύγων της Ελευσίνας και του Σκαραμαγκά.\nΑνοιχτή Πρόσκληση για συμμετοχή στο project\nΠώς θα ήταν αν ο καθένας από εμάς ξαφνικά είχε τη δύναμη να αλλάξει την πορεία της ιστορίας και είχε την ευκαιρία να δημιουργήσει το δικό του κράτος; Πώς θα έμοιαζε άραγε η καινούργια χώρα σας; Ποιοι θα ήταν οι στόχοι σας ως βασιλιά, προέδρου ή δικτάτορα; Ο Μανάφ θα πάρει συνέντευξη από τον κάθε συμμετέχοντα στο εργαστήριο σχετικά με τις απόψεις του για το θέμα “Τι αν”. Σε έναν παγκόσμιο χάρτη, ο Μανάφ θα συζητήσει μαζί σας για τον φανταστικό κόσμο, έτσι ώστε ν δημιουργηθεί ένας νέος χάρτης. Οι συναντήσεις θα καταγραφούν σε βίντεο. Για συμμετοχές παρακαλούμε γράψτε στην ηλεκτρονική διεύθυνση info@athensyn.com.\nHttps: // http://www.manaf-halbouni.com\nΑυτό το εργαστήριο ασχολείται με το νερό ως πηγή ζωής και ως τελετουργία, το νερό ως ένα στοιχείο των κοινών φυσικών πόρων και ένα κοινό μας στοιχείο. Θέλουμε αυτό να γίνει συνείδηση και να του δοθεί η ανάλογη προσοχή. Οι συμμετέχοντες στο εργαστήριο θα συλλέξουν, θα καταγράψουν και θα τεκμηριώσουν με ηχογραφήσεις και βιντεοσκοπήσεις ιστορίες σχετικά με το νερό -γεγονότα αλλά και μυθοπλασίες, παλιές και καινούργιες- και θα δημιουργήσουν υδάτινα γλυπτά .\nΟι πρακτικές στο έργο της Susanne Winterling (Γερμανία) καλλιεργήθηκαν από ένα συλλογικό υπόβαθρο και τις σπουδές στη φιλοσοφία (με εστίαση την τεχνητή νοημοσύνη και τον οικοφεμινισμό). Η πληροφορία θεωρείται/ προσλαμβάνεται στο χωρικό και κοινωνικοπολιτικό της περιβάλλον , επανασυσχετιζόμενη μέσω της δοκιμής των ορίων του μέσου που χρησιμοποιείται. Το έργο της έχει παρουσιαστεί σε πλήθος εκθέσεων διεθνώς. Ένα πρόσφατο σύνολο έργων της επικεντρώνεται στην τεχνολογία/βιολογία και ευνοεί το απτικό και ποιητικό στοιχείο ως μία κρίσιμη έρευνα εναντίον του διαχωρισμού φύσης/κουλτούρας ειδικά σε καιρούς συστημικής βίας και δομών εξουσίας.\nΟι συμμετέχοντες θα οραματιστούν το άμεσο μέλλον τους και θα συμμετέχουν σε έναν ανοιχτό διάλογο όπου όλοι μας θα αποκαλύψουμε τα όνειρα, τις ανάγκες και τις επιθυμίες μας. Θα αναρωτηθούμε πώς μπορεί να συμβιβαστούν η ταυτότητα και ο ατομικισμός όταν βρισκόμαστε στην ανάγκη να εστιάσουμε στη μαθητεία ονομάζοντας τις σημασίες των πραγμάτων που σημαίνουν πολλά για το κάθε άτομο. Με την κατανόηση των χαμένων κρίκων και των μηχανισμών που αναχαιτίζουν την εκδήλωση των ονείρων, των αναγκών και των επιθυμιών μας, θα συζητήσουμε για τους τρόπους με τους οποίους μπορούμε να βοηθήσουμε ο ένας τον άλλον να τα εκπληρώσουμε. Οι συμμετέχοντες εγγράφονται για τρεις ημέρες συμμετοχής. Ανώτερος αριθμός συμμετεχόντων τα 15 άτομα. Για δήλωση συμμετοχής παρακαλούμε απευθυνθείτε στο info@athensyn.com.\nH Aυτόνομη Ακαδημία, που ιδρύθηκε και οργανώθηκε από την καλλιτέχνιδα Γιούλια Στράους που ζει στο Βερολίνο και την Αθήνα. http: //joulia-stauss.net. Παρέχει την ευκαιρία σε καλλιτέχνες, φιλόσοφους, επιστήμονες, πολιτικούς ακτιβιστές από το Βερολίνο, την Αθήνα και πολλά άλλα μέρη να δώσουν σεμινάρια στον δημόσιο κήπο της Ακαδημίας Πλάτωνος . http: //avtonomi-akadimia.net


Θαυμασμός για Σίλβα! - ΠΟΔΟΣΦΑΙΡΟ - REDKING\nΘαυμασμός για Σίλβα!\nΔευτέρα, 8 Φεβρουαρίου 2016 - 17:27\nΟ Μάρκο Σίλβα γεννήθηκε στην Λισαβόνα, ενώ στην ποδοσφαιρική του καριέρα ήταν κυρίως σε ομάδες γύρω από την πορτογαλική πρωτεύουσα. Το ίδιο και προπονητικά, σε Εστορίλ και Σπόρτινγκ, πριν έρθει στην Ελλάδα και τον Ολυμπιακό.\nΌμως, με τα φετινά του επιτεύγματα στον πάγκο των "ερυθρολεύκων" έχει κλέψει την παράσταση. Λογικό, λοιπόν, να είναι στην πρώτη γραμμή του ενδιαφέροντος. Κι αυτό το έζησαν για τα καλά τα μέλη της αποστολής της γυναικείας ομάδας πόλο του Ολυμπιακού, στο 4ήμερο που παρέμειναν στο Πόρτο, για τη συμμετοχή τους στον προκριματικό όμιλο της Euroleague, όπου και πήρε την πρόκριση και την πρώτη θέση.\nΜεγάλο το ενδιαφέρον για τις πρωταθλήτριες Ευρώπης αλλά και μεγαλύτερο για τον... Μάρκο Σίλβα. Όχι ο κόουτς του ποδοσφαιρικού Θρύλου δεν ήταν εκεί. Αλλά τα όσα έχει πετύχει φέτος προκαλούν αίσθηση. Όλη την ώρα, τα μέλη της αποστολής του Ολυμπιακού στην Πορτογαλία έγιναν αποδέκτες ερωτημάτων για τον συμπατριώτη του προπονητή.\nΑναφορικά με τις επιτυχίες του, με όσα έχει κάνει έως τώρα με το Θρύλο και κυρίως με την αγάπη που έχει ο κόσμος των "ερυθρολεύκων" για τον 39χρονο τεχνικό. Δείγμα ότι η φετινή του εκπληκτική παρουσία στο πάγκο της μεγαλύτερης ελληνικής ομάδας έχει τεράστιο αντίκτυπο και στην πατρίδα του!\nΚι αυτό που προκάλεσε μεγαλύτερη θαυμασμό στην Πορτογαλία ήταν το ρεκόρ που έκανε ο Μάρκο Σίλβα με τον Ολυμπιακό τη φετινή σεζόν, όσον αφορά στο ξεκίνημα. Αυτό το "17 στα 17" που έκαναν οι "ερυθρόλευκοι" πριν την ισοπαλία στα Χανιά με τον Πλατανιά. Διότι έγραψε μια "χρυσή" σελίδα στην ιστορία και πάντα αυτού του τύπου τα ρεκόρ δεν ξεχνιούνται ποτέ!\nΣάββατο, 6 Φεβρουαρίου 2016 - 21:32\nΟι "ερυθρόλευκες" νίκησαν 20-3 την Πορτουένσε και έκλεισαν ιδανικά τον προκριματικό όμιλο της Euroleague.\nΠαρασκευή, 29 Ιανουαρίου 2016 - 19:01\nΑυτή η λέξη χρησιμοποίησε ο Μάρκο Σίλβα, στα κανάλια Novasports, μιλώντας για τον κόσμο του Θρύλου και τη στήριξή του\nΗ UEFA προειδοποιεί, αλλιώς δεν έχει Ευρώπη!


F Review: Diana - FilmBoy Review: Diana - FilmBoy\nHome > Naomi Watts > Review: Diana\nΟ Oliver Hirschbiegel, γνωστός για τα αψεγάδιαστα δημιουργήματα του Downfall (2004) και Das Experiment (2001), επιστρέφει δυστυχώς και υπογράφει το νέο του καταστροφικό φιλμ Diana, βασισμένο στην βιογραφία της.\nΘεσπισμένο λοιπόν με ζαλισμένη αγωνία, το άσκοπο παραμύθι της πριγκίπισσας της Ουαλίας έχει να κάνει με τις τελευταίες προσωπικές στιγμές της.\nΜια φθηνή ηδονοβλεπτική, επιφανειακή, ανούσια, κοινότυπη ιστορία που διατρέχει τα δυο τελευταία έτη της ζωής της Diana (Naomi Watts, Two Mothers) μετά τον χωρισμό της.\nΜέσα από διαλόγους σαπουνόπερας, μακρόσυρτους μονολόγους και παθιασμένους αιφνίδιους χτύπους καρδιάς από την Diana προς τον πακιστανό καρδιοχειρουργό Hasnat khan (Naveen Andrews του Lost), η ταινία παλεύει να μας δείξει την πιο διάσημη γυναίκα στον κόσμο στις πιο ευάλωτες και ευαίσθητες στιγμές της.\nΜια μπλεγμένη σύνθεση από αιχμηρούς προκλητικούς paparazzi, ένας γιατρός που θέλει να προστατεύει την ιδιωτική του ζωή, η Diana που κάνει τα πάντα για να το πετύχει ώστε να μην καταστραφεί η σχέση τους, το ανθρωπιστικό έργο της στο μεγαλείο του, το φθηνό ρομάντζο, το ακριβό ρομάντζο, περισσότεροι paparazzi και τελικά οι ύποπτες συνθήκες γύρω από το θάνατο της, καταλήγοντας σε ένα φαύλο κύκλο μέχρι το αναπάντεχο τέλος.\nΑψιμαχίες, κοινότυπες ατάκες εγκλωβισμένου ρομάντζου, καμία μα καμία χημεία μεταξύ της Naomi Watts και του Naveen Andrews.\nΟύτε καν σπινθήρας δηλαδή, για να μην πω φλόγα μεταξύ τους.\nΗ Watts, μια ηθοποιός με πολύ δυναμικούς ρόλους στο ενεργητικό της (θυμήσου το Mulholland Drive), δίνει μεν την καλύτερη πιθανή ερμηνεία αλλά δυστυχώς δεν μπορεί να στηρίξει αυτό το φορτίο μόνη της.\nΠέρα από το ενδυματολογικό κομμάτι και τα μαλλιά που είναι διαμορφωμένα όπως πρέπει, ο χαρακτήρας κατά τα άλλα είναι φρικτά γραμμένος.\nΚάπως εγωιστικός, πιστός στην χειραγώγηση, εκπληκτικά ηλίθιος χωρίς καμία αίσθηση του παρόντος.\nΜια διχασμένη δυναμική ευαισθησία, που καταλήγει να μιλάμε για μια από τις χειρότερες εκδοχές ρομαντικής γραφής που τέθηκε στην μεγάλη οθόνη.\nΚάπως καθυστερημένα βασιλικά, φαίνεται ρηχή παρά την πολυπλοκότητα που παλεύει να προβάλει.\nΕίναι ίσως από τις πιο θαμπές τις ερμηνείες.\nΈνα ολοκληρωμένο τέλμα των κλισέ και του μελοδράματος.\nΔεν ξέρω τι σκεπτόταν όταν έφτιαχνε την ταινία ο Oliver Hirschbiegel, αλλά ίσως και τελικά να ήταν αδύνατο να κάνει μια πειστική βιογραφική ταινία για την πριγκίπισσα Diana.\nΊσως να ήταν ύβρις και που προσπάθησε, ξέρω γω.\nΈνα τόσο φρικτό σενάριο (Stephen Jeffreys) που βασίζεται με καυστικό τρόπο εξ ολοκλήρου σε φήμες και εικασίες, σκηνοθετημένο από έναν αψεγάδιαστο δημιουργό σαν αυτόν δεν δικαιολογείται.\nΕν κατακλείδι, η Diana θα μπορούσε να είναι όντως εσφαλμένη, γεμάτη ραδιουργίες και παράλληλα πεινασμένη για την αγάπη στη ζωή της, αλλά αυτή η ταινία δεν βοηθά να εξηγήσει τίποτα από αυτά.\nΟύτε επίσης φωτίζει την κοινή αφή και την ανθρωπιστική πλευρά της, η οποία ήταν και στην ουσία προσφιλής σε ένα παγκόσμιο ακροατήριο.\nΟι ιδιότητες που θέλει ο κόσμος να θυμάται για την Diana δεν έχουν να κάνουν με τις απεγνωσμένες προσπάθειες της για να βρει τον έρωτα και την ευτυχία.\nΑυτή η ταινία καθώς αποδομεί αντί να συνθέτει το πορτραίτο της Diana, στην πραγματικότητα επιταχύνει την απλούστευση της αγιοποίησης της.\nΣοκαριστικά μυωπική λοιπόν, επικεντρώνεται σε ένα κακοφτιαγμένο ειδύλλιο.\nΜε ένα μεγάλο προϋπολογισμό, με σκηνές σε όλο τον κόσμο λεπτομερώς με τα ταξίδια της Diana, φιλανθρωπικά ιδρύματα και πόσα άλλα στοιχεία διάχυτα, και η ταινία δυστυχώς αδυνατεί να δώσει έστω και ένα κομμάτι από την πραγματική ιστορία για τη ζωή της Diana.\nΣτην ουσία, το όλο φίλμ είναι απλά ανιαρό.\nΣτις αίθουσες από 28 Νοεμβρίου.\nDiana trailer by FilmBoy-gr\nΓεωργία Ξανθάκου Drama movies Naomi Watts\nItem Reviewed: Review: Diana Rating: 5 Reviewed By: Konstantinos


04 Μαρ 2020 Κόσμος\nΠερισσότερα από 150.000 άτομα παρακολούθησαν την Κυριακή την συναυλία, φόρο τιμής στους AC/DC στο Περθ της Αυστραλίας. Για οκτώ ώρες, δέκα χιλιόμετρα από την Canning Highway έκλεισαν για να κινηθούν οι νταλίκες πάνω στις οποίες έπαιζαν οκτώ διαφορετικές μπάντες διασκευές της διάσημης μπάντας αποτίοντας φόρο τιμής στον Μπον Σκοτ, που φέτος συμπληρώνονται 40 χρόνια από το θάνατό του.\nΗ διαδρομή ήταν αυτή που έκανε ο Σκοτ καθημερινά από το σπίτι του στο Fremantle μέχρι το ξενοδοχείο Raffles, όπου σύχναζε. Η εκδήλωση ονομάστηκε Highway to Hell.\nΟι δύο λωρίδες κυκλοφορίας του δρόμου δόθηκαν στις νταλίκες που μετέφεραν τις μπάντες και οι άλλες δύο στον κόσμο για να μπορέσει να παρακολουθήσει την αυτοκινούμενη συναυλία.\nΙδιαίτερη ήταν η εκτέλεση από το εναλλακτικό ροκ γιαπωνέζικο συγκρότημα Shonen Knife, ενώ πριν ξεκινήσουν οι μπάντες ο Αυστραλός πρωταθλητής κιθάρας κλεξ Ρόμπερτς, γνωστός ως Jinja Assassin, παρότρυνε περισσότερους από 3.500 ανθρώπους να σηκώσουν τα χέρια τους προς τον ουρανό καθώς εκείνη τη στιγμή ηχογραφούσε το Highway to Hell.\nΟ Ρόμπερτς, που είναι καθηγητής θεάτρου κατέλαβε τη δεύτερη θέση στο Παγκόσμιο Πρωτάθλημα Κιθάρας που έγινε στην Φιλανδία το 2019. Μαζί του έπαιζαν και άλλοι εξέχοντες Αυστραλοί κιθαρίστες όπως ο Wes Roe και ο Billy Damage.


Κλίμα πόλωσης στη Βρετανία |\nΚλίμα πόλωσης στη Βρετανία\nΒαραίνει το κλίμα πόλωσης και προπαγάνδας των δύο «στρατοπέδων» υπέρ και κατά της παραμονής της Βρετανίας στην ΕΕ, ενόψει του δημοψηφίσματος της 23ης Ιούνη, αντανακλώντας τη διαμάχη που υπάρχει ανάμεσα σε μερίδες της αστικής τάξης που έχουν αντιτιθέμενα συμφέροντα από την παραμονή ή όχι στην ΕΕ.\nΑπό τη μία η μεγάλη πλειοψηφία των ισχυρών μονοπωλίων που επωφελούνται από την μεγάλη αγορά που τους εξασφαλίζει η συμμετοχή στην ΕΕ, από την άλλη τμήματα της αστικής τάξης και μικροαστικά στρώματα που πλήττονται από αυτή τη συμμετοχή και θεωρούν ότι η αποδέσμευση της βρετανική οικονομίας από τα «δεσμά» της ΕΕ θα αναζωογονήσει την καπιταλιστική ανάπτυξη και κερδοφορία.\nΑπό αυτή την άποψη πρόκειται για μία διαμάχη που σε καμιά περίπτωση δεν εκφράζει τα συμφέροντα της εργατικής τάξης, η οποία ούτως ή άλλως θα κληθεί να «πληρώσει» την επόμενη μέρα το βάρος του όποιου αποτελέσματος.\nΣε αυτό το πλαίσιο άλλωστε ο υπουργός Οικονομικών, Τζορτζ Οσμπορν, «προειδοποίησε» ότι σε περίπτωση που επικρατήσει το Βrexit, τότε θα παρθούν έκτακτα μέτρα ευρύτερων περικοπών ακόμη και στους τομείς της Υγείας και της Εκπαίδευσης.\nΟι πιέσεις κορυφώνονται όσο πλησιάζει η μέρα του δημοψηφίσματος. Σήμερα οι «Financial Times» πήραν και επισήμως θέση υπέρ της παραμονής της Βρετανίας στην Ευρωπαϊκή Ένωση στέλνοντας προειδοποίηση ότι το Brexit θα συνιστά πράξη αυτοακρωτηριασμού.\nΥπέρ της παραμονής της Βρετανίας στην ΕΕ έχει ταχθεί στη μεγάλη του πλειοψηφία το City του Λονδίνου και οι μεγαλύτερες βρετανικές εταιρείες, οι οποίες καλούν ανοιχτά τους υπαλλήλους τους να ψηφίσουν την παραμονή. Μετά τον όμιλο Rolls-Royce, τον τηλεπικοινωνιακό όμιλο BT και την αεροπορική εταιρία easyJet, υπέρ της παραμονής στην ΕΕ τάχθηκε χθες ένας ακόμη μονοπωλιακός όμιλος. Ο διευθύνων σύμβουλος της Unilever, Πολ Πόλμαν τάχθηκε υπέρ της παραμονής της Βρετανίας στην Ευρωπαϊκή Ένωση, λέγοντας ότι ο όμιλος καταναλωτικών προϊόντων θα «επηρεαστεί αρνητικά» από το Brexit.\nΜέσα στη θύελλα των δηλώσεων και αντιδηλώσεων, οι δημοσκοπήσεις μεγάλων εταιρειών αδυνατούν να προβλέψουν με ασφάλεια το αποτέλεσμα του δημοψηφίσματος, αν και τις τελευταίες ημέρες υπάρχουν δημοσκοπικές τάσεις που δείχνουν ενίσχυση του ρεύματος υπέρ της εξόδου.\nΤηλεφωνική δημοσκόπηση της εταιρείας Ipsos MORI, που έγινε για λογαριασμό της Evening Standard, έδειξε ότι 53% των Βρετανών θα ψηφίσουν υπέρ της αποχώρησης από την Ευρωπαϊκή Ένωση στο δημοψήφισμα της 23ης Ιούνη και το 47% υπέρ της παραμονής. Είναι η πρώτη φορά που το «όχι» στην παραμονή προηγείται στη συγκεκριμένη «σειρά» μηνιαίων τηλεφωνικών δημοσκοπήσεων που διεξάγονται από το 2013 όταν ανακοινώθηκε το δημοψήφισμα.\nΑρκετές δημοσκοπήσεις έχουν δείξει ότι το ποσοστό υπέρ της εξόδου της Βρετανίας αυξάνεται καθώς μένει μία εβδομάδα για το δημοψήφισμα της 23ης Ιούνη. Μια ανάλυση από ερευνητές της JPMorgan έδειξε χθες πως το στρατόπεδο της εξόδου από την ΕΕ προηγείται. Εξάλλου, το γραφείο στοιχημάτων Betfair ανακοίνωσε πως οι στοιχηματικές πιθανότητες να ψηφίσουν οι Βρετανοί στο δημοψήφισμα υπέρ της παραμονής στην ΕΕ έπεσαν σήμερα στο 60%, από το 65% στο οποίο βρίσκονταν.\nΙδιαίτερο προβληματισμό προκαλούν την ίδια ώρα, οι ενδεχόμενες οικονομικές συνέπειες σε διεθνές επίπεδο, της αποχώρησης της Βρετανίας από την Ευρωπαϊκή Ένωση.\nΟ Κλέμενς Φούεστ, επικεφαλής του γερμανικού ινστιτούτου Ifo, υποστήριξε ότι η Γερμανία θα μπορούσε να χάσει 3% από την οικονομική της ανάπτυξη, μακροπρόθεσμα σύμφωνα με το δυσμενέστερο σενάριο. Ο Φούεστ, πρόσθεσε ότι εάν η Βρετανία αποχωρήσει από την ΕΕ, το διεθνές εμπόριο θα ενέχει μεγαλύτερο κόστος ενώ υπάρχει ο κίνδυνος να μειωθεί η ανταγωνιστικότητα και οι διακρατικές επενδύσεις.


Inverigo Hotel | Huno Ξενοδοχείο\nInverigo Hotel - Huno.gr\nΞενοδοχεία > Ιταλία > Inverigo > Lurago d'Erba > Inverigo Hotel\nVia Don Gnocchi 81 2.8/5 "Καλούτσικο" (30 Κριτικές)\nΣύγκριση τιμών για τη διαμονή σας στο Inverigo Hotel\nΚατατάσσεται 1st από 1 ξενοδοχεία της Inverigo Booking.com\nπεριποιητικό Inverigo Hotel\nΤο εκλεπτυσμένο και χαλαρό Inverigo Hotelείναι ένα ακίνητο 4αστέρων κοντά στο Lurago d'Erba στη Inverigo, Ιταλία. 4 αστέρων και με 'Καλούτσικο' βαθμολογία χρήστη 5.5, το ακίνητο έχει ένα φάσμα 3ωραίο επιλογών δωματίου.Από συνολικά 1ξενοδοχεία στην Inverigo, αυτό το ακίνητο κατατάσσεται επί του παρόντος στην 1st θέση με βάση τη μέση κριτική πελατών και τιμή. Αυτό το εξαιρετικό ακίνητο χαίρει ωραίο εγκαταστάσεων όπως εστιατόριοκαι ίντερνετ υψηλών ταχυτήτων. Για άνεση,υπηρεσία δωματίου καιχώρο στάθμευσης είναι διαθέσιμα στους καλεσμένους. Οι πελάτες έχουν επίσης τη δυνατότητα να χρησιμοποιήσουν την θυρωρός, το φιλικό προς τα κατοικίδια και το πρόσβαση σε ΑΜΕΑ, όλα από τα οποία είναι διαθέσιμα κατά τη διάρκεια της παραμονής σας.\nΥπάρχουν 28δωμάτια με με υπέροχες προδιαγραφές , και φτηνές τιμές απόEUR9 ωςEUR300.\nΜε 1 ξενοδοχεία στην Inverigo και το Inverigo Hotelνα κατατάσσεται 1st, έχετε αρκετά σημεία ενδιαφέροντος κοντά συμπεριλαμβανομένων των Ufo di Desio και Autodromo Nazionale Monza. Τα Casa dei Fasci και Porta Torre είναι επίσης κορυφαία μέρη για να επισκεφτείτε. see and do.\nΌταν βρεθείτε στην Inverigo, κάντε μια επίσκεψη σε τοπικές περιοχές όπως το Lurago d'Erba και το Lambrugo, και τα δύο από τα οποία δεν βρίσκονται μακρυά από το ξενοδοχείο. Το Anzano del Parco, Arosio και το Brenna are είναι επίσης σε κοντινή απόσταση από το κεντρο της Inverigo.\nΤο ακίνητο είναι διαθέσιμο σε 4 συνεργαζόμενες ιστοσελίδες συμπεριλαμβανομένων Easytobook, Booking.com, Hotels.com and Otels.com. Αναζητήστε τιμές για το Inverigo Hotel σε αυτές τις ιστοσελίδες online εισάγοντας την αναζήτησή σας στην παραπάνω φόρμα ή συγκρίνετε όλες τις δυνατότητες διαμονής στην Inverigo στ' αριστερά.\nΕπιλογές τοπικής διαμονής που περιλαμβάνουν το 2αστέρων Hotel La Corte βρίσκονται κοντά στο Inverigo Hotel. Επίσης εντός της περιοχής βρίσκεται το Hotel Ristorante Il Corazziere και το Il Corazziere. Για άλλες επιλογές δοκιμάστε το Hotel Nastro Azzurro λίγο πιο πέρα.\nΔωρεάν ανεξάρτητος οδηγός για τις φτηνότερες τιμές στο Inverigo Hotel.


Άλλες Ειδήσεις - Επιστρέφει ο Φελπς :: Athletic Radio 104,2\nAthletic Radio 104,2 > Άλλες Ειδήσεις > Επιστρέφει ο Φελπς\nΕπιστρέφει ο Φελπς\nΤην πρώτη του επίσημη εμφάνιση μετά τους Ολυμπιακούς αγώνες του Πεκίνου θα πραγματοποιήσει ο Μάικλ Φέλπς.\nΔημοσίευση: 15 Μαΐ 2009, 13:25 Eπιμέλεια: Athletic Radio\nO κυρίαρχος της κολύμβησης στους Ολυμπιακούς Αγώνες του Πεκίνου με 8 χρυσά μετάλλια, θα συμμετάσχει σε 5 αγωνίσματα, στο Ultraswim του Σάρλοτ των ΗΠΑ αλλά μόνο σε 2 από αυτά που πρώτευσε στο Πεκίνο. Ο ίδιος ο Φελπς θεωρεί ότι αυτό θα αποτελέσει μία νέα πρόκληση για τον ίδιο, ενώ δηλώνει πάρα πολύ ευχαριστημένος για την επιστροφή του στη δράση μετά το μεγαλύτερο διάστημα απουσίας στην καριέρα του. Εξάλλου, ύστερα από τις διακοπές μακράς διαρκείας που ακολούθησαν τους Ολυμπιακούς του Πεκίνου, έμεινε εκτός δράσης για άλλους τρείς μήνες λόγω τιμωρίας του από την αμερικανική ομοσπονδία κολύμβησης για χρήση κάνναβης.\nΠλέον όμως δηλώνει ότι έχει νέους στόχους και έχοντας χάσει τα 10 κιλά που πήρε μετά τους Ολυμπιακούς, επικεντρώνεται σε άλλα αγωνίσματα: «Ποτέ δεν έχω δόσει ιδιαίτερη έμφαση στα 100 μέτρα ελεύθερο και τα 100 μέτρα ίπτιο. Πάντοτε είχα άλλα αγωνίσματα στο πρόγραμμα μου στα οποία έδινα μεγαλύτερη σημασία. Βρίσκω πολύ ενδιαφέρον το ότι θα ασχοληθώ με διαφορετικά αγωνίσματα. Κάνω τα ίδια και τα ίδια τα τελευταία 12 χρόνια«.\nΜεγάλος στόχος πλέον για το Φέλπς είναι το Παγκόσμιο πρωτάθλημα κολύμβησης που θα διεξαχθεί στη Ρώμη από τις 18 Ιουλίου έως τις 2 Αυγούστου. Μέχρι τότε ο 24χρονός πολυνίκης κολυμβητής θα έχει την ευκαιρία να συμμετάσχει σε άλλες τρείς διοργανώσεις, καθώς και το εθνικό πρωτάθλημα των ΗΠΑ στις αρχές Ιουλίου.